Perang Hawkish Berterusan, RBNZ Naikkan Kadar 75 Mata Asas!

Perjuangan Reserve Bank of New Zealand (RBNZ) dalam memerangi inflasi diteruskan dengan meningkatkan kadar faedah sebanyak 75 mata asas pada mesyuarat polisi yang berlangsung pada Rabu (23 November).
Ini sekali gus menjadikan kadar tunai rasmi (OCR) meningkat kepada 4.25%, tertinggi sejak Januari 2009.
Lebih banyak lagi kenaikan dijangka bakal dilaksanakan pada pertemuan akan datang, dengan pasaran meramalkan OCR memuncak pada 5.5% pada suku ketiga 2023.
RBNZ berkata OCR perlu mencapai tahap lebih tinggi dan pantas daripada yang dianggarkan sebelum ini bagi mengembalikan inflasi ke julat sasarannya dalam jangka sederhana.
Bank pusat itu kekal lebih hawkish daripada rakan serantaunya di Australia, yang telah memperlahankan kenaikan kadarnya dalam beberapa bulan kebelakangan ini.
 Malah, ketika perbincangan dasar yang berlangsung hari ini turut menyaksikan pembuat dasar mempertimbangkan untuk menaikkan kadar sebanyak 100 mata asas.
Ia sebagai tindak balas terhadap inflasi yang melambung tinggi dan kadar pengangguran yang rendah menyokong kes untuk mereka meneruskan pengetatan agresif.
Sungguhpun hawkish, namun RBNZ meramalkan ekonomi akan mengalami penguncupan selama empat suku berturut-turut bermula dari suku kedua tahun depan.
Kesannya selaras dengan langkah agresif yang dilaksanakan bank pusat itu, yang melihat inflasi tahunan akan perlahan kepada 5% menjelang akhir 2023.
Ekoran daripada keputusan ini, dolar New Zealand melonjak tinggi berbanding US dolar dengan jangkaan RBNZ akan terus hawkish melaksanakan pengetatan.


Oh, Inilah Puncanya USD Menguat Semula!

Pembukaan pasaran awal minggu memperlihatkan dolar Amerika diperdagangkan meningkat setelah mencatat lantunan kukuh pada akhir dagangan minggu lalu.
Berbanding sekumpulan mata wang utama, indeks dolar yang mengukur kekuatan dolar greenback melantun dari paras terendah satu tahun untuk didagangkan sekitar harga 101.69 pada sesi Asia.
Kenaikan dicatatkan US dolar mungkin dipacu oleh pengambilan untung oleh pasaran yang sebelum ini telah mendorong mata wang utama lebih tinggi.
Pada masa yang sama, USD turut menguat susulan kenyataan hawkish gabenor Federal Reserve (Fed), Christopher Waller yang menggesa lebih banyak pengetatan dasar monetari.
Ujarnya, data terbaru yang dikeluarkan menunjukkan Fed tidak membuat banyak kemajuan dalam inflasi atau dalam kata lain, langkah yang telah dilaksanakan masih tidak cukup.
Ini menyebabkan US dolar gagal memberi reaksi terhadap data jualan runcit Amerika Syarikat yang menguncup ketara pada bulan Mac dengan merosot 1%.
 Susulan daripada kebangkitan semula USD, mata wang euro dan pound susut mendadak dari paras ketinggian satu tahun dan 10 bulan masing-masing.
Penting buat pelabur mata wang Eropah minggu ini adalah keluaran data pekerjaan pada Selasa, inflasi UK pada hari Rabu dan PMI pembuatan dan perkhidmatan Eropah pada hari Jumaat.
Dalam pada itu, dolar Aussie dan New Zealand turut merosot dengan ketara, memadamkan hampir semua keuntungan yang dicatatkan minggu lalu.
Buat pelabur kedua-dua mata wang ini, perhatian perlu ditumpukan kepada data keluaran dalam negara kasar (KDNK) China suku pertama yang akan diterbitkan pada sesi Asia esok (Selasa).
Sementara itu, dolar Kanada turut menyusut tetapi masih mengekalkan sebahagian besar keuntungan dengan pelabur kini menantikan terbitan data inflasi Kanada pada minggu ini.
Jom intai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


EUR/USD Lonjak 160 Pips Selepas Data NFP Diterbitkan!

US dolar alami penyusutan ketara pada penutup dagangan sesi terakhir minggu lalu selepas tumpuan diberikan pada penerbitan laporan data pekerjaan NFP Amerika Syarikat (AS).
Melihat secara kasarnya, laporan NFP untuk bulan Disember itu adalah positif dengan kadar pengangguran telah menurun sehingga ke paras 3.5% daripada 3.7% sebelum ini.
Pertambahan pekerjaan pada Disember berjaya atas jangkaan 200,000 dengan mencatatkan angka 223,000. Namun, ia sebenarnya masih lagi rendah berbanding bacaan bulan sebelumnya.
Sementara purata pendapatan gaji pula catat bacaan yang mengecewakan dengan penurunan lebih rendah kepada 0.3% berbanding jangkaan pada 0.4%.
Ketika US dolar gagal untuk menyambung pengukuhan, menyusul pula data tinjauan ISM sektor perkhidmatan AS yang jatuh di bawah paras 50 mata menjadi petanda yang buruk kepada kesihatan ekonomi terbesar dunia itu.

Pada carta harga pasangan mata wang EUR/USD, harga pada mulanya berlegar perlahan di atas zon sokongan 1.05000 kemudiannya melonjak sehingga catatkan kenaikan harian 160 pips untuk Jumaat lalu.
Kenaikan mencapai paras sekitar 1.06470 di penutup dagangan sesi terakhir minggu itu dan ketika harga menyambung dagangan di awal sesi minggu ini, kenaikan perlahan dilihat diteruskan.
 Lonjakan yang dipamerkan harga juga telah melepasi paras penting 1.06000 dan turut menembusi halangan Moving Average 50 (MA50) pada rangka masa 1 jam di carta EUR/USD itu, memberi isyarat perubahan trend bullish untuk minggu ini.
Kenaikan harga dilihat akan menuju ke paras 1.07000 untuk harga menguji zon rintangan tersebut sebelum menembusinya dan mencatatkan paras tertinggi terbaru 7 bulan.
Sasaran untuk kenaikan yang diteruskan seterusnya adalah pada sekitar 1.08000.
Namun, jika situasi berubah dan penurunan harga berlaku semula, 1.06000 menjadi paras terhampir yang akan menjadi tumpuan untuk diuji dahulu.
Seterusnya, penurunan harga jika diteruskan akan kembali semula ke zon support minggu lalu pada 1.05000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Pelabur Lega Emas Pacak Semula Ke Paras $1,830

Rancak dagangan komoditi emas khususnya pada sesi New York semalam yang telah menceriakan para pelabur emas dengan peningkatan harga yang berlaku.
Mempengaruhi pergerakan emas, mata wang US dolar yang didagangkan awal sehingga pembukaan sesi New York kemudiannya mengukuh kembali menuju penutup penghujung sesi.
Data keyakinan pengguna Amerika Syarikat (AS) yang diterbitkan suram memberi kesan penyusutan US dolar pada awalnya.
Namun, setelah US dolar kembali mengukuh dan memberi tekanan semula terhadap mata wang utama lain, emas dilihat berjaya menyerap tekanan setelah paparkan lonjakan.
Pada carta XAU/USD yang mengukur nilai emas berbanding US dolar, harga pada mulanya dilihat telah melonjak dari paras sokongan semasa sekitar 1805.00.
Lonjakan harga telah mencapai semula ke paras tumpuan 1830.00 dan kembali berfungsi sebagai rintangan buat harga.
Harga sedikit perlahan di bawah paras tersebut pada penutupan sesi New York, tapi menunjukkan penurunan yang ketara.
 Malah, harga emas menyambung lagi kenaikan pada hari ini (Rabu) dan telah melepasi rintangan 1830.00 bersambung ke sesi Eropah.
Setelah kenaikan harga yang berada di atas paras sokongan Moving Average 50 (MA50) pada rangka masa 1 jam di carta XAU/USD memberi petunjuk bullish, harga berkemungkinan akan mendaki lebih tinggi lagi hari ini.
Kenaikan dilihat akan diteruskan menuju sasaran pada zon tumpuan 1870.00 pula sekiranya pergerakan bullish dikekalkan.
Namun jika harga terperosok semula di bawah 1830.00, penurunan lebih rendah dilihat akan singgah sekitar 1820.00 sebelum ke paras sokongan 1805.00 semula.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/JPY Masih Gagal Tembusi Rintangan Selama 3 Minggu Berturut-Turut

Pergerakan harga pada carta pasangan mata wang GBP/JPY pada minggu ini dilihat kekal gagal untuk menembusi zon rintangan 142.200.
Zon ketinggian harga tersebut telah diuji 3 minggu berturut-turut namun harga masih buntu untuk catatkan kenaikan lebih tinggi.
Pada dagangan Isnin semalam, paras tersebut sekali lagi diuji sebelum harga menjunam semula menutup dagangan di bawah paras halangan Moving Average 50 (MA50) pada rangka masa 1 jam pergerakan harga.
Ini memberi isyarat awal untuk perubahan trend bearish pada carta GBP/JPY.
Mata wang Yen tidak memberi reaksi ketara selepas minit mesyuarat bank pusat Jepun diterbitkan pada sesi Asia.
Sementara Pound Sterling mula masih didagangkan berisiko dengan tumpuan terarah pada laporan data pekerjaan UK pada sesi Eropah.
 Harga membuat penurunan menuju ke zon RBS (resistance become support) 141.200 namun momentum penurunan sejak sesi Asia terbantut apabila laporan data pekerjaan UK diterbitkan dengan bacaan yang memberangsangkan.
Jika kenaikan harga berlaku semula, halangan MA50 akan diuji sebelum zon resistance 142.200 sekali lagi akan cuba ditembusi.
Seterusnya harga akan mencatatkan paras ketinggian terbaru menuju ke paras sekitar 142.700.
Namun jika harga kekal menyambung penurunan, zon sokongan harga dilihat sekitar paras 140.200 sebelum penurunan lebih rendah menguji zon harga 139.700.
Lihat gambar carta pasangan mata wang GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Risk-Off! EUR/USD Bakal Menjunam Lebih Rendah Lagi?

Sentimen pasaran yang berisiko telah membuatkan pelabur mula berwaspada dalam pasaran dan memberi kelebihan kepada mata wang US dolar untuk terus mengukuh.
Laporan data pekerjaan NFP Amerika Syarikat (AS) untuk bulan September yang diterbitkan pada Jumaat lalu dinilai positif dengan pertambahan pekerjaan yang baik berbanding jangkaan dan juga kadar pengangguran yang mencatatkan penurunan.
Ini telah meningkatkan keyakinan pelabur bahawa Federal Reserve (Fed) akan meneruskan langkah pengetatan dasar monetari mereka pada mesyuarat polisi yang akan datang.
Menambah kelebihan buat US dolar sebagai mata wang safe-haven apabila laporan kehangatan perang antara Rusia dan Ukraine kembali memuncak semula pada hujung minggu.
Selepas dilaporan serangan letupan di Crimea Bridge yang dipercayai sebagai tindakan oleh Ukraine, Rusia tidak berdiam diri untuk membalas dengan serangan peluru berpandu ke bandar-bandar utama di Ukraine yang mensasarkan sistem tenaga dan komunikasi.
Justeru, US dolar dijangka untuk terus memberikan tekanan terhadap kebanyakan mata wang utama yang lain pada pembukaan pasaran awal minggu.

Seperti yang diperhatikan pergerakan harga pada carta pasangan mata wang EUR/USD pada Isnin semalam, harga menyambung penurunan lebih rendah di awal sesi sebelum pergerakan harga mula mendatar di sesi New York sekitar zon 0.97000.
Trend harga kekal bearish dengan harga masih bergerak di bawah paras halangan Moving Average 50 (MA50) pada rangka masa 1 jam di carta harga tersebut.
 Dengan krisis tenaga yang masih berlarutan di Eropah berkemungkinan akan menambahkan lagi tekanan buat mata wang Euro menahan asakan pengukuhan US dolar.
Penganalisis melihat kecederungan harga untuk susut lebih rendah di bawah zon 0.97000 dengan sasaran untuk menuju ke zon support 0.95500.
Zon 0.95500 yang dicecah pada penghujung September lalu menjadi zon terendah harga untuk tempoh dagangan 20 tahun.
Namun, pelabur tetap perlu berjaga-jaga sekiranya harga kembali membuat lonjakan semula dari zon 0.97000.
Kenaikan harga yang melepasi halangan MA50 akan memberi isyarat perubahan trend harga sebelum menuju ke rintangan 0.98000.
Kenaikan lebih tinggi yang diteruskan harga berpotensi untuk mencapai semula paras 0.99000 atau kembali ke zon pariti 1.0000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis teknikal GBP/JPY – Timeframe H4 – 25/04/2018

Harga GBP/JPY mulai bullish sejak Isnin lalu dan jika diperhatikan pergerakan wave masih menunjukkan potensi ke arah pergerakan bullish selepas ia gagal untuk breakout previous significant support 150.60. Walaubagaimanapun, pergerakan kebarangkalian untuk bearish juga tinggi kerana wave juga berpotensi untuk kembali bearish selagi ia tidak breakout Key Resistance/LH  152.80 dengan membentuk new LH sebelum ia bearish.
 Jika bearish, ia berpotensi untuk breakout Key Support harian 151.90 dan mencapai ke level support seterusnya 151.20 atau lebih rendah ke 150.60. Jadi, penting untuk memperhatikan samaada ia akan breakout Key Resistance ataupun sebaliknya. Jika  breakout, GBP/JPY akan terus bullish dan mencapai harga yang lebih tinggi iaitu 153.80.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis teknikal EUR/USD – Timeframe H1 – 18/1/2018

Jika diperhatikan, EUR/USD telah mulai breakout Key Support  semalam dan membentuk new LL  wave ke arah bearish ketika ini. Sekiranya ia masih berada di bawah paras harga Key Resistance 1.2300 ini, kebarangkalian adalah tinggi untuk ia bearish.
 Target bearish terhampir adalah ke sekitar harga 1.2114 dan jika breakout ia akan melakukan retracement penurunan ke target seterusnya iaitu 1.2070. Oleh itu, peluang ‘short’ yang berpotensi adalah sekitar harga 1.2214/00 atau ke 1.2250 bagi membentuk ‘support become resistance’ di timeframe H1 ini sebelum ia bearish.
Tetapi sekiranya ia gagal untuk bearish, EUR/USD akan mulai kembali bullish dan berpotensi mencapai harga Key Resistance semula.  Kesimpulannya, secara keseluruhan trend masih dikuasai mood bullish ketika ini dan sebarang penurunan ketika ini adalah retracement selagi ia tidak breakout Key Support mingguan 1.2070/50.


Pelabur Waspada Pergerakan GBP/USD Menjelang Laporan Inflasi AS

Pound Sterling bergerak lebih suram sejak awal minggu ini, berbeza berbanding prestasi cemerlang dipamerkan pada minggu lalu.
Pelabur walau bagaimanapun masih melihat pengukuhan Pound bakal berlaku semula selepas Bank of England (BOE) sudah memulakan langkah pengetatan polisinya dengan menaikkan kadar faedah pada mesyuarat minggu lalu.
Bergerak lemah pada pembukaan dagangan awal minggu, Pound dilihat cuba untuk meningkat lebih tinggi berbanding US dolar yang kini lebih suram menantikan terbitan data inflasi Amerika Syarikat (AS) pada Khamis.

Pada carta harga pasangan mata wang GBP/USD, harga dilihat telah susut ke paras 1.35000 pada Isnin lalu selepas penurunan harga dari zon ketinggian 1.36200 yang dicapai susulan keputusan mesyuarat BOE.
Selepas corak penurunan dipamerkan di awal minggu, harga mula menunjukkan kenaikan semalam namun tidak berjaya melepasi paras 1.35600.
 Kenaikan awal harga yang melepasi paras sokongan Moving Average 50 (MA50) pada rangka masa 1 jam kembali memberi isyarat untuk peningkatan harga semula.
Paras 1.35700 dilihat menjadi rintangan buat harga sebelum harga meneruskan kenaikan menguji zon ketinggian dicapai minggu lalu.
Zon support become resistance (SBR) pada ketinggian 1.36500 menjadi sasaran harga untuk kenaikan lebih tinggi untuk catatkan paras ketinggian terbaru 3 minggu.
Pelabur Pound akan menantikan ucapan Gabenor BOE, Andrew Bailey pada Khamis serta data pertumbuhan ekonomi UK pada Jumaat.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pandangan Kalendar Ekonomi Mingguan 18 – 22 Jan 2016

Kejatuhan dan kesuraman menyelubungi pasaran, dengan Euro dan Yen mendapat permintaan berbanding matawang lain.  Adakah ini akan berterusan? Data inflasi dari UK dan Amerika Syarikat, serta keputusan kadar di Kanada dan Euro-Zone adalah tonggak berita ekonomi yang dilihat bakal menggerakkan pasaran minggu ini.
Sedikit ulasan minggu lepas:
Kejatuhan pasaran saham China dan penurunan nilai Yuan saling berkaitan, dengan kejatuhan berterusan harga minyak dan matawang pasti merasakan kesannya. AUD, CAD dan GBP mencapai paras terendah tahun baru berbanding Dollar sementara ianya jatuh berbanding ‘safe-haven’ Euro dan Yen. Data AS tidak meyakinkan dan peluang untuk satu lagi kenaikan kadar pada Mac ini telah pudar.  Yen dan Euro ‘cross’ telah mengorak langkah besar.  Adakah ini akan berterusan?
Berikut adalah agenda utama dalam kalendar Forex minggu ini:
Jom kita lihat:
Selasa, 10:00 Pagi
KDNK China:  Ekonomi kedua terbesar dunia telah menjadi perhatian utama dengan data yang lemah baru-baru ini, kejatuhan pasaran saham dan penurunan nilai Yuan yang mendedahkan kelemahan dan ketidakupayaan China untuk beralih daripada sektor pembuatan dan pelaburan, kepada sektor perkhidmatan dan penggunaan. Selepas menjadi jentera pertumbuhan ekonomi dunia, terutamanya selepas krisis kewangan, China boleh menjadi sebab untuk kejatuhan ekonomi yang baru. KDNK dijangka menunjukkan kadar tahunan pertumbuhan sebanyak 6.9% pada suku keempat, sama seperti suku ketiga 2015. Dan sementara ramai meragui data rasmi, penerbitannya masih mempunyai kesan ke atas pasaran. Angka yang positif boleh meningkatkan selera untuk risiko, menyokong AUD dan juga matawang komoditi lain serta GBP, manakala mencederakan Euro dan Yen. Namun ini mungkin terhad. Dan dalam kes angka yang lemah, sebaliknya akan berlaku. China juga menerbitkan angka pengeluaran industri pada masa yang sama, dan ini dijangka berada pada 6% setahun selepas 6.2% pada sebelumnya.  Angka Pelaburan Aset Tetap dijangka pada 10.2% setahun.
Selasa, 5:30 Petang
Data Inflasi UK:  Kadar inflasi di UK bertukar positif buat kali pertama dalam tempoh empat bulan, meningkat 0.1% pada bulan November. Peningkatan utama berlaku dalam kos pengangkutan, alkohol dan harga tembakau manakala harga pakaian merosot. Penganalisis menjangka CPI kekal tidak berubah selepas merosot 0.1% pada bulan Oktober. Kejatuhan harga minyak terus mengurangkan kos pengilang, memastikan harga utuh manakala inflasi teras, tidak termasuk makanan dan tenaga meningkat kepada 1.2%. Satu lagi kenaikan 0.1% dijangka buat masa ini.
Selasa, 6:00 Petang
ZEW Sentimen Ekonomi Jerman:  Sentimen Ekonomi Jerman menurut laporan ZEW naik tipis sebanyak 5.7 mata untuk mencecah 16.1 mata pada bulan Disember lalu. Bacaan adalah lebih tinggi daripada anggaran 15.2 mata. Indeks keadaan semasa mencatatkan peningkatan 0.6% mata daripada kejatuhan 0.8% pada bulan November. Walaupun sentimen ekonomi bertambah baik pada bulan Disember, ia masih lebih rendah daripada purata jangka panjang sebanyak 24.8 mata. Walau bagaimanapun, baru-baru ini kenaikan tempahan eksport boleh memberi nafas kepada ekonomi Jerman. Sentimen Ekonomi dijangka menurun kepada 8.2 mata pada bulan Januari.
Rabu, 5:45 Pagi
Data Inflasi NZ:  Inflasi New Zealand adalah lebih tinggi sedikit daripada yang diramalkan pada suku ketiga, meningkat 0.3% selepas peningkatan 0.4% pada suku kedua 2015. Peningkatan utama berlaku dalam harga perumahan yang meningkat 1.2%. Penganalisis menjangka CPI suku ketiga untuk mencapai 0.2%. Inflasi diramalkan merosot sebanyak 0.2% pada suku keempat tahun 2015.
 Rabu, 5:30 Petang
Data Pekerjaan UK:  Bilangan orang yang menuntut elaun pengangguran meningkat lebih daripada yang dijangkakan pada bulan November, meningkat 3,900, manakala perubahan kiraan penuntut bulan sebelumnya telah disemak semula kepada hanya 200 orang. Walau bagaimanapun, walaupun meningkat, kadar pengangguran UK menurun kepada 5.2% dalam tempoh tiga bulan hingga Oktober, turun daripada 5.3% pada sebelumnya. Pertumbuhan upah terus perlahan dengan peningkatan sebanyak 2% dalam tempoh tiga bulan hingga Oktober, turun daripada 2.4% pada bulan sebelumnya. Jumlah gaji, termasuk pembayaran bonus, menurun kepada 2.4% daripada 3%. Jumlah tuntutan pengangguran dijangka meningkat sebanyak 4100 pada kali ini.
Rabu, 9:30 Malam
Permit Bangunan AS:  Permit bangunan melonjak 11% pada bulan November, mencapai 1.29  juta kelulusan – paras tertinggi sejak Jun lepas. Bilangan permit adalah petunjuk yang baik untuk perumahan yang mula dibina, yang menunjukkan pasaran perumahan adalah dalam aliran pertumbuhan. Permit pembinaan rumah-rumah keluarga tunggal meningkat 1.1% – paras tertinggi sejak Disember 2007. Permit bangunan pelbagai-keluarga pula melonjak 26.9%. Permit bangunan AS dijangka mencecah 1.2 juta kelulusan pada kali ini.
Data Inflasi AS:  Kelemahan harga petrol menjadikan CPI rata pada bulan November, manakala tekanan inflasi dasar meningkat dengan kenaikan 0.2% pada CPI teras. CPI teras meningkat untuk bulan yang ketiga pada bulan November. Dalam tempoh 12 bulan hingga November, CPI teras meningkat 2.0%, kenaikan terbesar sejak Mei 2014, selepas meningkat 1.9% pada bulan Oktober lalu. Peningkatan yang berterusan dalam sewa, tambang penerbangan, kereta dan rawatan perubatan menunjukkan tekanan inflasi yang semakin meningkat. Inflasi keseluruhan dijangka untuk kekal mendatar lagi, manakala inflasi teras diramal meningkat 0.2% pada bulan Disember.
Rabu, 11:00 Malam
Keputusan Kadar Kanada:  Bank of Canada mengekalkan kadar utamanya pada 0.50% selaras dengan ramalan pasaran, di tengah-tengah kesan harga minyak yang rendah dan tekanan lain. Jumlah inflasi kekal di bahagian bawah julat sasaran 1% ke 3%, disebabkan oleh harga tenaga yang rendah. Tambahan pula, pelaburan perniagaan terus terjejas dengan pemotongan perbelanjaan di syarikat-syarikat sumber bahan asas. Bank Pusat Kanada masih mengambil berat tentang tahap hutang pengguna. Gabenor BoC Stephen Poloz menyatakan bahawa, walaupun Feds AS menaikkan kadar, kadar Kanada akan kekal stabil. Bank of Canada dijangka mengurangkan kadar dari 0.50% kepada 0.25% pada mesyuarat kali ini.
Khamis, 8:45 Malam
Keputusan Kadar Euro-Zone: Dalam mesyuarat ECB yang lalu, harapan melangit tinggi untuk lebih banyak rangsangan kewangan, namun keputusannya jauh meleset. Penurunan kadar deposit kepada -0,30% dan pengumuman untuk melanjutkan QE hingga Mac 2017 serta pelaburan semula hasil pulangan masih tidak mencukupi. EUR/USD memacu naik lebih tinggi dan Draghi membuat usaha yang terbaik untuk mengawal kerosakan. Tiada perubahan dijangka buat masa ini, tetapi kita boleh mendapatkan petunjuk tentang apa yang ECB boleh lakukan pada bulan Mac, apabila ramalan baru diterbitkan. Draghi dan beberapa ahli jawatankuasa terbuka untuk melakukan lebih banyak ransangan, manakala penyokong-penyokong anti-ransangan, terutama ahli jawatankuasa dari Jerman, berkata mereka telah melakukan lebih daripada cukup. Janji untuk melakukan lebih banyak ransangan, kerana inflasi kelihatan lemah, boleh melemahkan Euro, manakala pendirian yang tegas, memandangkan peningkatan ekonomi dalam Euro-Zone, boleh mengangkat matawang tersebut.
Khamis, 9:30 Malam
Indeks Philly Fed Manufacturing AS:  Aktiviti perkilangan di kawasan Philadelphia menjunam kepada -5.9 mata pada bulan Disember, bacaan negatif yang ketiga dalam masa empat bulan. Penurunan tersebut tidak dijangka berikutan bacaan 1.9 mata pada bulan sebelumnya. Penganalisis menjangka indeks menunjukkan 2.1 mata. Bahagian pesanan baru kekal negatif dan jatuh 6 mata kepada -9.5 mata. Walau bagaimanapun, syarikat-syarikat melaporkan penghantaran yang lebih tinggi, kerana indeks penghantaran semasa meningkat 6 mata kepada bacaan 3.7 mata. Tambahan pula, tinjauan 6 bulan menjunam lebih daripada 20 mata kepada 23.0 mata. Secara keseluruhan, laporan itu menunjukkan permintaan global yang lemah. Aktiviti perkilangan di kawasan Philadelphia dijangka mencecah -3.1 mata pada bulan Januari.
Tuntutan Pengangguran AS:  Jumlah tuntutan bantuan pengangguran baru meningkat tanpa diduga minggu lalu, tetapi masih di bawah garis 300 ribu pemohon. Tuntutan awal untuk bantuan pengangguran meningkat 7 ribu kepada pelarasan bermusim 284 ribu – lebih teruk daripada 275 ribu yang diramalkan oleh penganalisis. Walau bagaimanapun, kenaikan mungkin disebabkan oleh turun naik yang bermusim dan bukan perubahan dalam keadaan pasaran pekerjaan. Purata bergerak empat minggu tuntutan, meningkat sebanyak 3 ribu kepada 278,750 pada minggu lalu; dan purata empat minggu bergerak untuk tuntutan berterusan meningkat sebanyak 5,250 kepada 2.22 juta tuntutan. Tuntutan pengangguran dijangka mencecah 281 ribu pada minggu ini.
** Semua masa dalam waktu Malaysia dan yang sewaktu dengannya GMT +8


Minyak Mentah Jatuh Dengan Risiko Penawaran Dan Geopolitik

Harga minyak mentah dunia jatuh pada Jumaat, meneruskan kejatuhan Khamis disebabkan sentimen lebihan-penawaran yang terus mengheret pasaran ini walaupun dengan laporan data pengurangan inventori yang lebih daripada jangkaan.
Para pelabur juga terus memerhatikan ketegangan geopolitik antara US-Korea Utara.
Harga Brent-oil pada Khamis jatuh sehingga hampir $2 dan ketika ini didagang di sekitar $51.57 setong. Manakala minyak WTI (West Texas Intermediate) ketika ini didagang di sekitar $48.41 jatuh dari paras tertinggi Khamis di $50.31 setong.
 “Harga minyak mentah gagal mengekalkan kenaikan sebelum ini dengan pasaran ketika ini masih berhati-hati dan meragui kejatuhan inventori baru-baru ini,” kata Bank ANZ.
“Isu sebelah penawaran juga masih memberi kesan kepada harga dengan data menunjukkan pengeluaran di Libya melonjak pada Julai.”
Ketika ini, Presiden Trump terlibat dengan peperangan retorik dengan Korea Utara dengan masing-masing saling mengancam dengan serangan. Pasaran ketika ini melihat Korea Utara adalah ancaman besar kepada pasaran, dengan laporan kemampuan mereka membina peluru berpandu nuklear.
“Saya rasa apa yang sedang mengganggu pasaran ketika ini adalah sentimen berisiko antara Washington dan Pyongyang,” kata Michael MacCarthy, ketua strategi pasaran di CMC Markets.


GBP/USD Terus Memburu Rekod Tertinggi Terbaru

Mata wang Pound Sterling mencuri tumpuan pada dagangan pembukaan awal minggu ini apabila terus pamerkan pengukuhan sejak sesi Asia bermula pada pagi Isnin.
Dengan sentimen pasaran yang masih tidak memihak kepada US dolar, harga pada carta pasangan GBP/USD telah melonjak lebih tinggi berbanding paras dicapai pada minggu lalu.
Pound berjaya memanfaatkan pengukuhan berbanding US dolar yang kekal lemah sepanjang minggu lalu dengan kenaikan yang dipamerkan menguji zon resistance pada ketinggian 1.38600.
Pergerakan pada rangka masa 1 jam di carta GBP/USD, harga yang kembali bergerak di atas paras sokongan Moving Average 50 (MA50) telah memberi isyarat untuk harga menyambung semula trend kenaikan sebelum ini.
Sesi Asia pada hari ini terus menyaksikan harga melonjak melepasi paras ketinggian 1.38600 mencapai paras ketinggian terbaru sekitar 1.39000 sebelum harga mula bergerak perlahan bersambung sehingga awal sesi Eropah.
Pound Sterling dijangka akan terus mengukuh pada minggu ini selepas Perdana Menteri UK Boris Johnson optimis untuk sasaran 15 juta vaksinasi di UK. Hal ini bakal mendorong pelonggaran semula sekatan pergerakan sekaligus akan menyokong pemulihan ekonomi.
 Kenaikan harga berkemungkinan berpotensi untuk mencapai paras ketinggian sehingga 1.4000 untuk harga terus memburu rekod tertinggi sejak April 2018.
Namun sebaliknya jika berlaku penurunan harga semula, zon RBS (resistance become support) 1.38600-1.38300 akan menyokongan kejatuhan harga.
Penurunan lebih rendah seterusnya dilihat akan menuju paras sokongan 1.37800 sebelum ke zon RBS lebih rendah pada 1.37000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Tepati Ramalan! BoE Ambil Keputusan Menaikkan Kadar Faedah Tetapi Ada Berikan Amaran

Bank of England (BoE) pada hari ini mengambil keputusan untuk menaikkan kadar faedah ke tahap tertinggi sejak 2009 pada hari Khamis dengan menaikkan kadar faedah sebanyak 0.25% kepada 1%. Tindakan ini diambil bagi mengatasi inflasi yang kini mencecah 7% dan dalam masa yang sama BoE memberi amaran bahawa ekonomi Britain berisiko berhadapan kepada kemelesetan.
Sembilan ahli BoE telah membuat undian dengan berkeputusan 6-3 kenaikan daripada 0.75% kepada 1% dengan Catherine Mann, Jonathan Haskel dan Michael Saunders mencadangkan kenaikan yang lebih besar iaitu kepada 1.25%.
Ahli ekonomi yang ditinjau oleh Reuters telah meramalkan undian 8-1 yang lebih dovish untuk menaikkan kadar kepada 1%, dengan 1 penggubal dasar menentang perlunya kenaikan kadar faedah.
Matawang pound susut sekitar satu sen berbanding US dolar kepada di bawah paras dagangan $1.245. Hasil bon kerajaan British melonjak seketika dan mula jatuh kembali ke paras terendah sehari apabila pelabur dapat mencerna kenyataan dasar BoE.
 Bank-bank pusat sedang berusaha sedaya upaya untuk menangani lonjakan inflasi yang disifatkan sebagai sementara apabila ia bermula dengan pembukaan semula ekonomi global pasca Covid-19 dan kemudian bertambah parah berikutan pencerobohan Rusia ke atas Ukraine.
BoE berkata ia merakamkan rasa bimbang terhadap penutupan sebahagian industri berikutan penularan pandemik China yang dapat mengancam rantaian bekalan sekali lagi dan menambah tekanan inflasi.
Pada hari Rabu, Rizab Persekutuan A.S. menaikkan kadar sebanyak setengah mata peratusan kepada julat 0.75-1.0%, peningkatan terbesarnya sejak tahun 2000 dan pengerusi the Fed, Jerome Powell mencadangkan untuk menaikan 50 mata asas lagi bagi dua mesyuarat akan datang.
Langkah BoE mewakili kenaikan kadar keempat berturut-turut sejak Disember yang merupakan peningkatan terpantas dalam kos pinjaman dalam 25 tahun dan dalam masa yang sama menekankan kenaikan selanjutnya walaupun terdapat kebimbangan mengenai kelembapan ekonomi yang mendadak.
BoE mengekalkan ramalannya untuk pertumbuhan ekonomi tahun ini pada 3.75%, tetapi mengurangkan ramalannya untuk tahun 2023 dengan penguncupan sebanyak 0.25 daripada anggaran pertumbuhan 1.25% sebelumnya.


Harga Sambung Turun Lagi, GBP/USD Terus ‘Terluka’

Harga pada carta pasangan mata wang GBP/USD menyambung penurunan lebih rendah pada dagangan Khamis semalam ekoran pengukuhan yang dipamerkan oleh US dolar menambahkan tekanan buat Pound yang sedia melemah sejak minggu lalu lagi.
Laporan data inflasi Amerika Syarikat (AS) yang masih berlegar di paras tertinggi 40 tahun sudah dijangka untuk menyuntik semula momentum pengukuhan US dolar dalam pasaran.
Sementara Pound pula, pelabur menilai bacaan beberapa data ekonomi UK yang diterbitkan pada sesi Eropah semalam khususnya bacaan pertumbuhan ekonomi untuk suku pertama yang secara keseluruhannya memaparkan bacaan yang suram.
Setelah penurunan harga melepasi paras 1.22800 pada Rabu lalu, dagangan semalam menyusur lebih rendah di sekitar paras 1.21700 walaupun penurunan harga tidaklah begitu ketara, namun kekal mencatatkan paras terendah terbaru 2 tahun.

Masih memberi isyarat pergerakan trend bearish, harga pada carta GBP/USD bergerak di bawah paras halangan Moving Average 50 (MA50) pada rangka masa 1 jam.
 Penganalisis melihat kecenderungan adalah untuk harga meneruskan penurunan lebih rendah lagi di penghujung minggu dengan paras sasaran berikutnya adalah pada 1.2100 yang menjadi zon support harga pada dagangan Mei 2020 lalu.
Namun kebarangkalian untuk berlaku kenaikan harga di penghujung minggu membuatkan pelabur berwaspada terhadap risiko perubahan arah pasaran.
Jika harga melonjak semula di atas paras 1.22800, kenaikan yang diteruskan bakal menguji zon SBR (support become resistance) pada 1.2400 yang merupakan rintangan penting harga minggu ini.
Kenaikan lebih tinggi untuk isyarat perubahan trend bullish yang lebih jelas akan mendorong jangkaan untuk harga meningkat menuju zon rintangan pada 1.2600.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Benteng Terkebal September 2020 Kembali Pacu AUD/USD Mendaki

Kegusaran mengenai varian Omicron yang makin mereda serba sedikit telah menyebabkan matawang safe-haven termasuk USD sedikit punah dan terus memberi ruang kepada dolar Aussie untuk kukuh.
Pengukuhan dolar Aussie juga dipacu oleh optimisme yang meyakinkan dari Bank Pusat Australia (RBA) meskipun laporan keputusan mesyuarat menepati jangkauan pasaran dalam mengekalkan dasar polisi.
Turut terdapat spekulasi pasaran mengenai pengurangan pembelian bon bank pusat yang lebih cepat juga boleh dijadikan sebagai faktor mengapa Aussie berjaya mencatatkan pengukuhan yang agresif.
Meneliti harga pada carta pasangan matawang AUD/USD menyaksikan harga masih lagi tidak berdaya untuk mengatasi zon sokongan 0.70000 yang merupakan benteng paling kebal sejak September 2020.
Disebabkan faktor berkenaan, pergerakan harga dilihat telah menembusi zon RBS (resistance become resistance) sekitar 0.71000 yang sama sekali juga terus mempersembahkan pendakian lebih 100 pips.
Pendakian itu tampaknya seakan sedang memberi petunjuk awal yang membawa kepada perubahan trend dan telah bergerak di atas paras halangan Moving Average 50 (MA50) pada rangka masa 1 jam.
 Momentum seterusnya berkemungkinan akan melihat pergerakan harga untuk kembali menggapai ke zon SBR (support become resistance) 0.72000 yang sebelum ini pernah memacu peningkatan harga.
Sekiranya harga terus mengatasi zon SBR tersebut, sama sekali ia akan menguatkan jangkaan pelabur untuk trend bullish yang lebih ketara untuk sasaran berikutnya mampu mencapai ke zon SBR 0.73000.
Akan tetapi tidak mustahil untuk memperlihatkan pergerakan harga kembali membuat terjunan yang mana zon sokongan 0.70000 sudah tentunya akan menjadi zon tumpuan utama untuk dicecah semula.
Penurunan yang lebih rendah pula bakal mendorong harga membuat percubaan untuk melepasi zon sokongan paling kebal sejak September 2020 itu bagi melihatkan paras terendah 18 minggu tercipta.
Lihat gambar carta harga pasangan matawang AUD/USD di bawah untuk rujukan analisis teknikal anda.
Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Harga Emas Jatuh Pada Sesi Asia Berikutan Pengukuhan Dolar

Harga emas jatuh pada sesi Asia hari ini berikutan pengukuhan matawang U.S dolar dan kejatuhan permintaan terhadap safe-haven disebabka sentimen yang masih terkawal dan permintaan emas fizikal di India tidak mendukung permintaan di pasaran hadapan.
Pasaran hadapan emas bagi bulan Disember di Comex NYMEX jatuh 0.58% kepada $1,295.42 per auns. Pasaran hadapan tembaga di Comex jatuh sebanyak 0.22% kepada bacaan 3.235 per pound.
Harga emas yang berada paras melebihi $1300 pada hari Isnin jatuh disebabkan pengukuhan U.S dolar dan peningkatan hasil bon U.S .
Hasil bon melonjak naik kembali dari paras 2 minggu rendah pada hari Isnin berikutan Presiden Trump yang dilihat lebih mendukung pakar ekonomi Standford, John Taylor sebagai pengganti pengerusi Fed yang dilihat lebih hawkish dari Janet Yellen.
 Selain itu, pemain pasaran bertambah yakin dengan kenaikan kadar faedah pada bulan Disember oleh Fed. Mereka juga masih optimis terhadap kenaikan 3 kali kenaikan kadar faedah pada tahun depan berikutan kenyataan oleh pengerusi Fed Jane Yellen pada hari Ahad bahawa ekonomi U.S berada dalam keadaan kukuh dan pasaran buruh yang bagus mendukung kenaikan kadar faedah secara bertahap.
Namun, faktor geopolitik yang belaku di Timur Tengah antara Iraq dan Kurdish menyebabkan kejatuhan safe-haven tidak begitu ketara.
Emas sensitif dengan pergerakan dolar. Dolar yang kukuh menyebabkan emas lebih sukar untuk dimiliki oleh pemilik matawang asing yang lain kerana harga yang tinggi.
Intrumen safe-haven sering mendapat permintaan tinggi apabila berlakunya risiko-risiko geopolitik antarabangsa dan ketidaktentuan ekonomi global kerana nilai emas yang kalis inflasi.


Boleh Ke USD Melonjak Lepas Keterangan Powell?

US dolar didagangkan stabil apabila semua mata kini terarah kepada Pengerusi Federal Reserve (Fed) Jerome Powell yang akan memberi keterangan di hadapan Kongres.
Berbanding enam mata wang utama, indeks dolar diniagakan sedikit berubah pada sekitar harga 102.60 ketika pembukaan sesi Eropah.
Jerome Powell akan memulakan dua hari kesaksiannya di hadapan Kongres Amerika Syarikat hari ini, di mana sebarang kenyataan hawkish daripadanya boleh mempengaruhi US dolar.
Minggu lalu, keputusan mesyuarat FOMC menyaksikan kadar faedah dikekalkan kepada julat 5%-5.25%, namun ia tidak menandakan berakhirnya kitaran pengetatan.
Sebaliknya, Fed menjangkakan sekurang-kurangnya dua lagi kenaikan kadar akan dilaksanakan sebelum akhir tahun ini.
 Dalam pada itu, tumpuan sesi Eropah hari ini terarah kepada terbitan data inflasi UK yang menunjukkan tekanan harga kekal tinggi selepas ia dicatatkan tidak berubah pada 8.7% pada bulan Mei.
Sebagai reaksi awal, pound melonjak susulan terbitan data tersebut sebelum menyusut semula tidak lama selepas itu.
Sementara itu, mata wang euro kekal didagangkan dalam julat yang kecil dengan terus berlegar pada sekitar paras terkukuh satu bulannya berbanding US dolar.
Di sisi lain, dolar Aussie terus mengekalkan penyusutan untuk didagangkan lebih rendah pada sesi Eropah, diikuti oleh dolar New Zealand yang sedikit susut.
Yen pula kembali merosot, gagal mempertahankan keuntungan terdahulu yang diraih susulan sentimen suram dalam pasaran.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Analisis Teknikal GBP/USD – Timeframe H1 – 31/10/2018

Selain daripada tertekan dengan ketidaktentuan Brexit yang berlarutan, matawang Sterling terus dihimpit tekanan setelah agensi penarafan kredit Standard & Poor berkata ‘no-deal’ Brexit bakal membawa Britain ke arah kemelesetan. Tambahan pula, penganalisis pasaran percaya kelemahan nilai matawang GBP turut didorong oleh aliran keluar pelabur menjelang mesyuarat dasar monetari oleh Bank of England (BOE) pada Khamis ini dengan jangkaan kadar faedah akan dikekalkan. Dengan itu, USD yang mengukuh dengan keadaan pasaran risk-off mengambil kesempatan untuk terus menekan harga pada chart GBP/USD ke paras lebih rendah mengatasi paras low Jumaat lalu. Berdasarkan indicator Moshed Magic Line, harga telah membuat penurunan dari paras Magic Pivot sehingga melepasi ketiga-tiga support dan menuju ke paras major support yang diuji harga pada Ogos lalu sekitar paras 1.26900.
Pada sesi pasaran Asia hari ini, pergerakan harga sangat perlahan pada permulaan sesi dengan julat antara 10 pips sahaja di sekitar paras harga 1.27000 lebih rendah dari paras Magic Pivot 1.2735 hari ini. Jika USD berjaya menekan harga ke paras lebih rendah lagi, berkemungkinan harga akan menguji paras terendah yang dicapai Ogos lalu di sekitar paras support 1.2661 (MagicS1). Dan jika harga berjaya turun lebih rendah melepasi paras tersebut, harga bakal mencari paras lower low yang baru dan dilihat akan menuju ke paras support 1.2618 (MagicS2). Sekiranya matawang Sterling yang lemah terus mengekalkan momentum penurunan harga, paras support yang lebih rendah iaitu pada 1.2543 (MagicS3) dilihat bakal dicecah harga.
Sebaliknya, jika harga dilihat gagal menembusi major support 1.26900 dan matawang Sterling kembali mengukuh berbanding USD semula, berkemungkinan harga akan melonjak melepasi paras Magic Pivot 1.2735 dan menuju ke paras resistance 1.2778 (MagicR1) sebelum harga menguji pula paras SBR (support become resistance) sekitar paras 1.27900 berhampiran. Kenaikan harga yang diteruskan kemudiannya dijangka akan menguji paras resistance 1.2853 (MagicR2) yang merupakan paras ketinggian harga pada Isnin. Dan seterusnya, paras resistance yang berada di 1.2896 (MagicR3) dijangka bakal dicapai harga jika isu rundingan Brexit kembali jernih semula untuk menyokong GBP mengukuh dan memberi keyakinan terhadap pelabur.
 Terus ikuti perkembangan rundingan Brexit dan juga sentimen pasaran semasa dalam anda memantau pergerakan harga pada chart GBP/USD. Gunakan indicator Moshed Magic Line pada chart GBP/USD untuk memudahkan lagi analisis teknikal harian anda.

Paras support: 1.2661, 1.2618, 1.2543.
Paras resistance: 1.2778, 1.2853, 1.2896.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Lira Sekali Lagi Menjunam Berikutan Kebimbangan Hubungan Turki-AS

Matawang Lira Turki sekali lagi melemah pada Rabu berikutan ketidaktentuan (uncertainty) hubungan antara Amerika Syarikat dan Turki.
Matawang Lira kini didagangkan di sekitar 6.3438 berbanding US dollar semakin lemah sejak sesi pasaran dibuka pada hari Rabu. Lira capai paras tertinggi hari ini di 6.2183.
Untuk pengetahuan anda, Lira bukan sahaja jatuh berbanding US dollar, malah ia jatuh berbanding sebahagian besar matawang di dunia termasuk Ringgit. Sebab utamanya adalah faktor polisi di Turki dan sekatan ekonomi oleh Amerika Syarikat.
 Paras paling buruk yang dicapai oleh Lira dalam sejarah adalah 7.1000 pada 13 Ogos yang lalu apabila Amerika Syarikat mengenakan tariff dua kali ganda terhadap keluli dan aluminium dari Turki.
Kejatuhan Lira bermula pada tahun 2010 tetapi ia semakin lemah sejak kemenangan Recep Tayyip Erdogan pada tahun ini. Pasaran bimbang dengan polisi yang digunakan oleh Erdogan di mana bank pusat negara itu tiada kebebasan dalam menggubal dasar monetari.
Penganalisis percaya sebab utama kepada tindakan AS baru-baru ini mengenakan tariff kepada Turki adalah berikutan keengganan negara itu membebaskan pastor Brunson yang berasal dari Amerika Syarikat.
Brunson yang telah menetap di Turki sejak dua dekad yang lalu dituduh membantu penyokong Fethullah Gulen yang kini berada di Amerika Syarikat. Fethullah dituduh oleh pihak berkuasa Turki sebagai ‘mastermind’ kepada cubaan untuk merampas kuasa pada tahun 2016.


Para Pelabur Jangkakan Mark Carney Akan Turunkan Kadar Faedah Sebelum Bersara?

Berdasarkan laporan yang dikeluarkan oleh Bloomberg, para pedagang dan pelabur menjangkakan bahawa tindakan terakhir yang akan dilakukan oleh Mark Carney sebagai Gabenor Bank Pusat England ialah dengan mengurangkan kadar faedah.

 Penentuan harga pasaran menunjukkan pengurangan kadar sebanyak 25 mata asas yang dilakukan pada mesyuarat BOE Januari 2020. Mesyuarat tersebut adalah mesyuarat terakhir bagi Carney di pejabat pentadbiran UK. Jika ia dilakukan, kadar faedah akan berada pada paras 0.5% iaitu paras kadar yang sama beberapa tahun lalu.
Para pelabur dan pedagang juga menjangkakan kos kadar pinjaman akan diturunkan berikutan kebimbangan terhadap tindakan Perdana Menteri UK yang baru, Boris Johnson yang bertekad untuk mengeluarkan UK daripada Kesatuan Eropah tanpa kesepakatan pada bulan Oktober. Selain itu, beberapa bank pusat di seluruh dunia termasuk the Fed Amerika Syarikat telah mengambil keputusan untuk menurunkan kadar faedah sebagai tindak balas kepada ketegangan perdagangan dan prospek ekonomi yang suram.
Walaubagaimanapun sebahagian pakar ekonomi berpendapat bacaan penentuan harga pasaran (market pricing) sedikit aneh jika dibandingkan dengan arah tuju BOE yang rasmi. Jika Brexit berjalan dengan baik, kemungkinan diperlukan kenaikkan kadar faedah dengan had yang rendah. Jika tiada kesepakatan yang berlaku, tindak balas BOE boleh jadi dinaikkan kadar, diturunkan kadar ataupun ditetapkan.


Adakah Corak Ini Akan Dorong GBP/USD Lebih Rancak?

Perkhabaran gembira terhadap pasca Brexit tampaknya tidak bertahan lebih lama setelah dipengaruhi keyakinan pelabur yang berkurang bagi melihat Bank of England (BOE) meningkatkan kadar faedah lebih awal.
Dalam hal ini, ia telah memberi impak kepada matawang USD untuk terus catat pengukuhan selepas masih mempunyai tunjang utama susulan kenyataan hawkish Federal Reserve (Fed) pada sebelum ini.
Tindak tanduk Fed akan terus menjadi perhatian menjelang penerbitan data inflasi Amerika Syarikat (AS) pada Jumaat yang boleh mempengaruhi keputusan mesyuarat FOMC yang bakal berlangsung minggu hadapan.

Memantau kepada pergerakan harga pada carta pasangan matawang GBP/USD dilihat tidak berupaya meneruskan pendakian selepas harga membuat rejection di trendline resistance untuk junam semula.
Yakni harga tampaknya telah pun mengalami junaman melebihi 70 pips untuk kembali mencecah zon sokongan 1.32000 yang secara tidak langsung ia terus mengekalkan trend bearish sejak Oktober 2021.
 Namun zon sokongan itu sekali lagi kekal menyokong lonjakan harga pada penghujung sesi sehingga bersambung ke dagangan hari ini (Rabu) untuk jangkaan membuat cubaan dalam uji semula trendline resistance.
Trendline resistance tersebut terus kekal menjadi tumpuan bagi menyaksikan isyarat awal perubahan trend yang mungkin bakal memacu harga mencapai ke zon SBR (support become resistance) 1.33000.
Jikalau pergerakan harga berjaya meningkat ke zon SBR berkenaan, sama sekali pelabur dijangka akan membuat pernilaian untuk harga menguji zon SBR 1.34000 bagi melihat trend bullish yang lebih jelas.
Tetapi pada akhirnya harga pada carta GBP/USD dilihat seakan sedang membentuk corak descending triangle yang berkebarangkalian akan cenderung untuk mendorong harga mengekalkan trend bearish.
Asbab itu pelabur mungkin akan menyaksikan pergerakan harga mencecah ke zon sokongan 1.32000 dan kemungkinan bakal berupaya untuk jatuh lebih parah dalam mencatat paras terendah terbaharu.
Lihat gambar carta harga pasangan matawang GBP/USD di bawah untuk rujukan analisis teknikal anda.
Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Forex Setakat Petang Ini

Matawang USD didagangkan mengukuh pada hari Rabu menjelang ucapan oleh Pengerusi Federal Reserve, Jerome Powell yang mungkin memberikan pandangan mengenai rancangan bank pusat dalam dasar pengetatan dan reaksi terhadap kritikan baru-baru ini oleh Presiden Amerika Syarikat. Bank pusat FED dijangka menaikkan kadar faedah untuk kali keempat tahun ini pada mesyuarat akan datang pada bulan Disember depan.
Tetapi dengan beberapa komen yang bernada ‘dovish’ oleh beberapa orang penggubal dasar monetari dalam kebelakangan ini telah menimbulkan persoalan bahawa FED mungkin memperlahankan tempo kenaikan kadar faedah dalam kebimbangan pasaran mengenai prospek ekonomi global dan ketegangan perdagangan global yang berterusan. Tambahan lagi, Presiden Donald Trump semalam sekali lagi mengkritik Jerome Powell mengenai polisi semasa bank pusat Federal Reserve.
 Antara perkara yang menjadi tumpuan pelabur pada minggu ini adalah sidang kemuncak G20 yang akan berlangsung di Buenos Aires dari 30 November sehinga 1 December. Trump dan rakan sejawatannya dari China, Xi Jinping, dijadualkan untuk membincangkan hal-hal perdagangan yang masih lagi tiada kata putus setakat ini.
Sementara itu dalam perkembangan yang lain, Pound masih lagi terjejas atas faktor pandangan pelabur bahawa Perdana Menteri Britain Theresa May dijangka gagal untuk mendapatkan kelulusan terhadap pelan perjanjian Brexit beliau dalam peringkat parlimen. Dalam sesi dagangan sebentar nanti, antara data ekonomi tumpuan yang menjadi perhatian pedagang adalah bacaan KDNK di Amerika Syarikat yang dijangka mencatatkan angka yang sedikit tinggi daripada bacaan sebelum ini.


Sentimen Terkini Pasaran Pada Awal Pembukaan Sesi London

Matawang Lira Turki ketika ini stabil dengan US dollar pula membuat penurunan pada hari Selasa selepas menteri kewangan negara itu (Turki) berjanji untuk menyelamatkan negaranya daripada krisis kewangan.
Bank pusat Turki pada Isnin mengumumkan rangka tindakan untuk menambah kecairan dan memotong keperluan rizab bank dalam usaha menyelamatkan Lira. Sebab utama kepada kejatuhan mendadak matawang Lira sejak minggu lepas adalah tindakan Trump yang menggandakan tariff kepada import keluli dan aluminium dari Turki.
Indeks US dollar yang mengukur kekuatan matawang greenback berbanding enam matawang yang lain membuat penurunan 0.20% setakat pada pukul 2.58 petang.
 Major pair seperti EUR/USD setakat ini naik 0.11% di mana GBP/USD merekodkan kenaikan 0.21%. USD/JPY setakat ini membuat kenaikan sehingga 0.33%, USD/CAD didagangkan susut 0.30%. USD/CHF pula didagang merosot 0.06%. Pair AUD/USD mencatat penurunan 0.03% dengan NZD/USD membuat kenaikan 0.32%.
Matawang paling kuat setakat ini adalah CAD, manakala matawang paling lemah adalah Yen. Dengan menggabungkan matawang kuat dan lemah, pasangan CAD/JPY naik sehingga 0.62% setakat ini.
Selepas daripada pengukuhan matawang safe-haven pada Isnin yang disebabkan risiko kewangan di Turki, pasaran dilihat mengambil untung pada Selasa yang mana ketika ini US dollar pula melemah, dengan matawang Yen turut membuat penurunan.


Tumpukan Perhatian Terhadap Faktor Mempengaruhi Pasaran Menuju Hujung Minggu

Sentimen berkaitan varian Omicron masih lagi menguasai pasaran, walaupun terdapat ketidakpastian mengenainya telah memberi sokongan sederhana buat dagangan US dolar pada sesi dagangan hari ini.
Kajian terbaharu daripada Jepun telah mendedahkan bahawa varian Omicron adalah 4 kali ganda mudah ditularkan pada peringkat awalnya berbanding Delta. Ini menyebabkan keyakinan pelabur sedikit goyah bahawa varian baharu itu hanya memberi kesan yang ringan.
Sebagai langkah awal, UK bertindak pantas dengan melaksanakan sekatan baharu untuk membendung penularan lebih luas selepas mencatat peningkatan mendadak kes jangkitan sejak beberapa hari lalu.
Ekoran daripada itu, matawang pound jatuh ke paras terendah tahun 2021 disebabkan kebimbangan pemulihan negara itu akan terjejas disebabkan pelaksanaan ini.
 Di sisi lain, syarikat pembuat vaksin Pfizer pula mengatakan hasil kajiannya menunjukkan dos ketiga vaksin mereka dapat meneutralkan varian Omicron.
Berita bercampur-campur ini membuatkan dagangan matawang utama terhad di sekitar paras harga yang sama.
Namun, dolar Aussie masih kekal menguat dengan sokongan daripada Bank Pusat Australia (RBA) yang mengatakan pemulihan ekonomi tidak akan terjejas sebab varian baharu ini.
Sementara, dolar Kanada pula telah mengurangkan keuntungan susulan kenyataan polisi Bank Pusat Kanada (BOC) yang mengatakan kebimbangannya terhadap varian Omicron yang boleh menimbulkan ketidakpastian dalam pemulihan ekonomi negara.


Pelabur Diam, Ambil Langkah Tunggu Dan Lihat Menjelang Hari Penting

Dolar Amerika sedikit susut pada sesi Asia, namun kekal kukuh di sekitar paras ketinggian 20 tahun berbanding kebanyakan mata wang utama.
Raja mata wang itu pada mulanya mencatat keuntungan pada awal dagangan Isnin sebelum kembali merosot pada sesi Eropah dan New York.
Pelabur berkemungkinan akan mengambil langkah untuk tunggu dan lihat menjelang keputusan polisi bank pusat pada awal pagi Khamis waktu Malaysia.
Seperti yang menjadi tumpuan pada minggu ini adalah mesyuarat polisi FOMC, Bank of England (BOE), Japan (BOJ) dan Swiss National Bank (SNB) pada hari Khamis.
Pasaran kini melihat 81% peluang untuk kenaikan kadar sebanyak 75 mata asas pada mesyuarat kali ini dan kebarangkalian 19% untuk peningkatan 100 mata oleh Federal Reserve (Fed).

Berbanding kebanyakan mata wang utama, indeks dolar diperdagangkan pada sekitar harga 109.53 tidak jauh dari puncak tertinggi 20 tahun 110.79 yang dicapainya pada awal bulan ini.
Melihat perkembangan mata wang lain, euro didagangkan sedikit berubah pada sekitar paras harga pariti 1.000 berbanding US dolar manakala pound pula kekal suram di paras terendah 37 tahun menjelang mesyuarat BOE.
Sementara itu, yen kekal didagangkan mendatar ketika BOJ secara meluas dijangka akan kekal dengan dasarnya yang sangat longgar.
Namun, titik perubahan dalam dasar Jepun mungkin lebih awal daripada yang disangkakan selepas bank pusat itu baru-baru ini menggugurkan perkataan ‘sementara’ untuk penerangannya tentang inflasi yang tinggi.


Analisis Teknikal NZD/USD – Timeframe H4 – 1/2/2018

Pergerakan momentum wave masih bullish ketika ini walaubagaimanapun ia berpotensi untuk bearish dan breakout Key Support 0.7314 bagi membentuk pattern double top. Jika breakout, target terhampir adalah di sekitar harga 0.7250 atau ke 0.7220.
 Tetapi sekiranya ia breakout Key Resistance, NZD/USD akan meneruskan lagi kenaikan tanpa melakukan retracement ke harga yang lebih rendah dan berpotensi mencapai pula 0.7460 atau ke 0.7530 bagi membentuk new HH.
Oleh itu, bagi meminimumkan risiko sekiranya anda ‘short’ adalah menunggu ia breakout terlebih dahulu Key Support.  Jika masih gagal untuk breakout, NZD/USD akan meneruskan lagi kenaikan pada minggu ini.


Ini Reaksi China Terhadap Polisi Perlindungan Amerika Syarikat

Kementerian Perdagangan China pada Khamis berkata ia akan memantau dengan teliti dasar U.S. terutamanya dalam pelaburan dalaman dan China juga menzahirkan penentangan terhadap US yang menggunakan keselamatan negara sebagai alasan untuk menyekat pelaburan asing.
Presiden A.S. Donald Trump pada hari Rabu berkata beliau akan menggunakan proses semakan keselamatan nasional yang diperkuatkan untuk menggagalkan pengambilalihan China terhadap industri teknologi Amerika yang sensitif. Pendekan ini lebih longgar daripada mengenakan sekatan terhadap pelaburan khusus China.
Jabatan Perbendaharaan A.S. telah mencadangkan Trump menggunakan Jawatankuasa Pelaburan Asing di Amerika Syarikat (CFIUS), dimana kuasa pihak autoriti akan ditingkatkan di bawah undang-undang baru di Kongres, untuk mengendalikan transaksi pelaburan.
“China akan memantau proses undang-undang tersebut dan menilai potensi impaknya terhadap syarikat-syarikat China,” kata jurucakap kementerian perdagangan China Gao Feng.
 “China tidak bersetuju dengan (U.S.) mengetatkan syarat pelaburan asing menggunakan keselamatan negara sebagai alasan,” katanya.
Sekatan pelaburan yang dicadangkan adalah sebahagian daripada usaha pentadbiran Trump untuk menekan Beijing daripada membuat perubahan besar pada perdagangan, pemindahan teknologi dan dasar subsidi industri selepas aduan US yang mengatakan China telah memperolehi harta intelektual Amerika secara tidak adil melalui keperluan usaha sama, pelesenan yang tidak adil dan pengambilalihan strategik Firma teknologi AS.
Kementerian Perdagangan Gao juga berkata kerjasama antara China dan Eropah akan membawa penambah baikan dalam ekonomi global kerana kedua-dua pihak menentang bantahan unilateralisme dan proteksionisme.
Walaubagaimanapun, pada Isnin, Perdana Menteri China Li Keqiang berkata perselisihan antara China dan Amerika Syarikat dapat diselesaikan melalui rundingan.


Tindakan The Fed Semakin Membuahkan Hasil, Inflasi Bulan Jun Semakin Perlahan!

Data inflasi utama dan inflasi teras di A.S. meningkat pada kadar yang lebih perlahan daripada jangkaan pada bulan Jun, berpotensi menguatkan dorongan bagi Rizab Persekutuan untuk menghentikan kitaran pengetatan monetarinya selepas kenaikan kadar faedah yang dijangka secara meluas pada mesyuarat dasarnya yang akan datang.
Indeks harga pengguna yang diawasi rapi oleh Biro Statistik Buruh meningkat sebanyak 3.0% setiap tahun, turun daripada 4.0% pada bulan Mei. Ahli ekonomi telah meramalkan kenaikan sebanyak 3.1%.
 Ia merupakan paras terendah dalam tempoh lebih dua tahun dan mewakili penurunan mendadak daripada paras 9.1% yang dicapai pada Jun lalu. Pada asas bulan ke bulan, bacaan meningkat sebanyak 0.2%, meningkat daripada 0.1% pada bulan sebelumnya. Anggaran telah memanggil 0.3%.
Sementara itu, CPI teras, yang mengeluarkan lebih banyak item yang tidak menentu seperti makanan dan tenaga, berkurangan kepada 4.8% setiap tahun dan 0.2% setiap bulan. Jangkaan para pakar untuk kedua-dua langkah menurun kepada 5.0% dan 0.3%.
Walaupun inflasi utama semakin hampir kepada sasaran 2% Fed, data-data lain telah mencetuskan spekulasi bahawa bank pusat akan menaikkan kadar faedah akhir bulan ini selepas menolak jeda pada kitaran pendakiannya pada bulan Jun. Berdasarkan pantauan, terdapat lebih daripada 88% peluang bahawa bank pusat akan menaikkan suku mata dalam kos pinjaman pada perhimpunan Julainya.


Apa Reaksi Mata wang Selepas Selesai Isu Siling Hutang?

Melangkah masuk ke sesi Eropah, US dolar dilihat kekal mempertahankan momentum pengukuhannya walaupun sedikit susut pada sesi terdahulu.
Dengan hasil perbendaharaan AS 10 tahun yang lebih kukuh, dolar greenback terus menguat berbanding mata wang yen ke paras ketinggian baharu enam bulan.
Jangkaan untuk Federal Reserve (Fed) menaikkan kadar faedah pada mesyuarat Jun kembali meningkat selepas data perbelanjaan peribadi pengguna (PCE) Amerika Syarikat menunjukkan peningkatan pada bulan April.
Hasil bon 2 tahun dan 10 tahun AS melonjak ke paras tertinggi terbaru dua bulan dengan masing-masing kukuh pada sekitar tahap 4.64% dan 3.84% susulan data tersebut pada hari Jumaat.
Pasaran bon ditutup pada hari Isnin susulan cuti Hari Peringatan di Amerika Syarikat, tetapi niaga hadapan secara amnya stabil.
Pelabur kini menantikan reaksi pasaran mata wang yang lebih jelas susulan kesepakatan yang dicapai dalam isu siling hutang Amerika Syarikat.
 Bagaimanapun, disebabkan kebanyakan bank ditutup pada hari ini, pergerakan pasaran dijangka terbatas.
Selain AS, pasaran UK, Jerman, Switzerland dan Perancis juga ditutup sempena cuti umum pada hari ini.
Berbanding US dolar, euro bergerak mendatar pada sekitar paras terendah dua bulan, manakala pound pula sedikit susut pada paras terlemah satu bulan.
Dolar Aussie sedikit meningkat susulan sentimen yang bertambah baik, manakala dolar New Zealand pula mendatar dengan pergerakan harga masih lagi berlegar pada paras terendah enam bulan berbanding greenback.
Sementara itu, dolar Kanada juga memaparkan kenaikan tetapi harga masih tersekat pada sekitar paras terlemah satu bulan.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Analisis Teknikal GBP/USD – Timeframe H1 – 5/11/2018

Walaupun matawang USD didagangkan lemah pada penghujung minggu lalu, namun data pekerjaan NFP secara keseluruhannya mencatatkan angka yang positif kembali mengukuhkan semula nilai USD dalam pasaran semasa. Penganalisis pasaran menjangka USD bakal mendapat permintaan kembali berikutan jangkaan pengetatan dasar monetari polisi oleh Federal Reserve pada Disember ini dan juga dua lagi kenaikan pada pertengahan tahun 2019. Dalam perkembangan yang lain, rundingan Brexit dilihat kembali pulih dan dilaporkan kedua-dua pihak terlibat sedang berusaha untuk mencapai persetujuan perjanjian dalam masa terdekat. Namun begitu, akhbar Telegraph di UK menyatakan masih terdapat kekangan yang dilihat dalam proses rundingan tersebut. Jika dilihat pergerakan harga pada chart pasangan matawang GBP/USD sejak dagangan minggu lalu, harga telah membuat kenaikan sehingga 350 pips dari paras terendah pada 1.26900 Rabu lalu hingga paras tertinggi 1.30400 pada Jumaat. Kemudiannya, data pekerjaan NFP yang dikeluarkan berjaya menekan harga dari paras tertinggi sebelumnya sehingga 80 pips semula lebih rendah dan menutup harga sekitar paras 1.29700.
Pada sesi pasaran Asia hari ini, harga yang didagangkan perlahan dilihat membuat sedikit penurunan dan menguji paras Magic Pivot 1.2985 hari ini. Jika harga gagal membuat penurunan ke paras lebih rendah, harga dilihat akan kembali melantun semula dan meneruskan kenaikan menuju ke paras resistance 1.3019 (MagicR1) dan menguji paras ketinggian harga minggu lalu pada 1.30400. Jika harga berjaya breakout paras tersebut, kenaikan harga dijangka akan menuju pula ke paras resistance pada 1.3075 (MagicR2) dan seterusnya membuat higher high di paras yang lebih tinggi berkemungkinan ke paras 1.3109 (MagicR3) yang juga merupakan paras resistance pada Moshed Magic Line.
Sebaliknya, jika USD terus didagangkan mengukuh berbanding Sterling dengan momentum NFP yang positif pada minggu lalu, harga berkemungkinan membuat penurunan menuju ke paras support 1.2929 (MagicS1) yang juga dilihat sebagai zon RBS (resistance become support) pada chart GBP/USD. Jika harga yang masih mampu meneruskan penurunan dilihat berjaya breakout zon RBS tersebut, harga dijangka akan menuju ke paras support 1.2895 (MagicS2) terlebih dahulu sebelum paras support pada 1.2839 (MagicS3) dilihat bakal menjadi destinasi tumpuan harga untuk penurunan yang seterusnya.
 Terus ikuti perkembangan Brexit yang dilihat semakin positif dalam pasaran semasa namun dinasihatkan supaya anda berhati-hati pada dagangan Sterling untuk sebarang kemungkinan. Lihat paras-paras tumpuan harga pada chart GBP/USD dengan berpandukan pada paras yang telah digariskan dalam indicator Moshed Magic Line untuk memudahkan analisis teknikal harian anda.

Paras support: 1.2929, 1.2895, 1.2839.
Paras resistance: 1.3019, 1.3075, 1.3109.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Inflasi Kanada Bulan Jun Naik 8.1%, Ini Jangkaan Langkah BoC Yang Perlu Di Ketahui Pasaran!

Bacaan inflasi iaitu Indeks Harga Pengguna (IHP) Kanada pada bulan Jun dilaporkan meningkat ke paras tertinggi sejak Januari 1983, mengekalkan tekanan ke atas Bank of Canada untuk terus menaikkan kadar faedah yang agresif.
Indeks harga pengguna meningkat 8.1% daripada tahun sebelumnya berdasarkan data Statistik Kanada pada hari Rabu. Kadar inflasi meningkat 0.7% daripada sebulan sebelumnya. Namun begitu, Kedua-dua angka ini adalah lebih rendah daripada jangkaan, dengan ahli ekonomi menjangkakan kennaikan kira-kira 8.4% setiap tahun dan 0.9% setiap bulan, berdasarkan anggaran median dalam tinjauan Bloomberg.
Peningkatan kadar inflasi tahunan melepasi paras 8% akan mengekalkan Bank of Canada untuk mengambil langkah pengetatan ekonomi walaupun angka-angka tersebut mula perlahan.
 Harga petrol yang lebih tinggi merupakan penyumbang utama kepada inflasi bulan lepas, dengan harga meningkat 6.2% pada bulan tersebut dan 55% pada tahun tersebut. Kos makanan dan tempat tinggal, bagaimanapun, menunjukkan tanda-tanda pertumbuhan yang perlahan. Harga makanan naik 0.1% pada bulan itu, kenaikan paling perlahan dalam setahun.
Kos perlindungan meningkat 0.4%, peningkatan terkecil sejak November. Ini mencerminkan sebahagian komisen hartanah adalah lebih rendah apabila pasaran perumahan semakin perlahan lapor Jabatan Statistik Kanada.
Pada awal bulan ini, Bank of Canada menganggarkan inflasi akan purata kira-kira 8% hingga suku ketiga 2022 sebelum berkembang perlahan. Dagangan swap menunjukkan pelabur menjangkakan bank pusat akan menaikkan kadar faedah dasarnya sebanyak 75 mata asas lagi pada bulan September, selepas peningkatan peratusan penuh pada awal bulan Julai.


Sentimen Terkini Pasaran Forex Pada Sesi Dagangan Asia

Matawang US dolar mengukuh berbanding matawang utama lain pada hari Khamis, didukung oleh peningkatan hasil bon US jangka panjang sehingga mampu memulihkan selera risiko pelabur terhadap aset walaupun dihimpin dengan perang perdagagan US-China.
Indeks US dolar berbanding 6 matawang utama mengukuh sebanyak 0.11% kepada paras 89..45.
Matawang US dolar juga mengukuh berbanding matawang yen sebanyak 0.24% kepada 107.49.
Walaubagaimanapun, peningkatan US dolar terbatas berikutan pengukuhan matawang hanya bersandar pada faktor peningkatan hasil bon kewangan 10-tahun yang meningkat 5 mata semalaman.
 Menurut Ishikawa, ” Jurang/spread diantara hasil bon US dan yang berada di Jepun dan zon eropah semakin membesar namun US dolar tidak meningkat lebih banyak kerana risiko yang dicipta oleh Trump.”
Ishikawa merujuk kepada ketidaktentuan daripada polisi perdagangan yang diterapkan oleh Presiden Donald Trump dan polisi ekonomi termasuk dengan geopolitik yang berlaku di Timur Tengah.
Matawang yen hanya menunjukkan sedikit reaksi terhadap perjumpaan US- Jepun, dimana Trump dan Perdana Menteri Shinzo Abe setuju untuk memperkukuh hubungan perdagangan antara 2 negara tersebut.
Matawang euro menyusut berbanding US dolar kepada bacaan 1.2368 setakat jam 10.00 pagi.


6 Berita Data Ekonomi Penting Tumpuan Pasaran Minggu Ini (27 Sept – 1 Okt 2021)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data Keyakinan Pengguna AS (Selasa 10.00 Malam): Antara data yang menjadi petunjuk terhadap kesihatan ekonomi melalui perbelanjaan pengguna, data keyakinan pengguna di AS turut menjadi tumpuan pelabur selepas kenyataan hawkish Federal Reserve (Fed) untuk isyarat pengetatan dasar.
Data PMI Pembuatan dan Perkhidmatan China (Khamis 9.00 Pagi): Aktiviti sektor ekonomi tumpuan di China akan dinilai untuk mengukur tahap kesihatan semasa ekonomi kedua terbesar di dunia itu. Angka bacaan di atas paras 50 masih memberikan isyarat stabil untuk ekonomi.
 Data Keluaran Dalam Negara Kasar UK (Khamis 2.00 Petang): Bacaan akhir bagi pertumbuhan KDNK di UK diunjurkan tidak berubah di paras 0.48% seperti bacaan sebelumnya.
Data Keluaran Dalam Negara Kasar AS (Khamis 8.30 Malam): Pasaran menjangkakan peningkatan angka bacaan untuk pertumbuhan ekonomi AS pada suku kedua dengan bacaan akhir KDNK AS meningkat kepada 6.7% berbanding bacaan awal 6.6%.
Data Keluaran Dalam Negara Kasar Kanada (Jumaat 8.30 Malam): Pertumbuhan KDNK di Kanada untuk bacaan terbaru akan diberi tumpuan selepas angka bacaan bulanan sebelum ini meningkat kepada 0.7% untuk bulan Jun.
Data PMI Pembuatan AS Tinjauan ISM (Jumaat 10.00 Malam): Angka bacaan terbaru bagi tinjauan pada sektor pembuatan di AS dijangka tidak menunjukkan perubahan yang ketara dengan bacaan hampir di paras 60 menunjukkan sektor ekonomi penting itu masih stabil.


Pasaran ‘Slow’, USD Kekal Tak Bermaya!

Pergerakan perlahan terus dipaparkan pasaran mata wang pada sesi Eropah, menyaksikan dolar greenback kekal berlegar pada paras terendah satu bulan.
Disebabkan kecairan yang rendah, pasaran dijangka terus bergerak perlahan di tengah-tengah penutupan bank di Amerika Syarikat sempena cuti Juneteenth.
USD telah kecundang rendah pada minggu lalu walaupun selepas Federal Reserve (Fed) menawarkan isyarat hawkish mengenai dua lagi kenaikan dalam kadar faedah pada tahun ini selepas mengekalkannya tidak berubah.
Bagaimanapun, keterangan Pengerusi Fed Jerome Powell di hadapan Kongres AS pada minggu ini akan menjadi tumpuan utama pelabur.
Kelemahan USD telah memberi sokongan yang meluas buat pesaing utamanya yang lain untuk melonjak ke paras ketinggian baharu.
 Euro mengukuh di paras tertinggi satu bulan dengan harga masih lagi disokong oleh petunjuk hawkish Bank Pusat Eropah (ECB) minggu lalu untuk menaikkan kadar lagi pada bulan Julai.
Sementara pound pula kekal didagangkan paling kuat lebih satu tahun ketika tumpuan pasaran kini disasarkan kepada terbitan data inflasi UK pada Rabu dan mesyuarat Bank of England (BOE) pada hari Khamis.
Selain itu, dolar Aussie dan New Zealand terus memperpanjangkan pengukuhan di paras ketinggian empat bulan dan satu bulan masing-masing berbanding US dolar.
Kedua-dua mata wang kini menantikan pemangkin seterusnya daripada China yang dijangka akan menurunkan kadar faedahnya pada hari Selasa.
Dalam pada itu, yen terus didagangkan suram pada paras terendah sejak November selepas ia gagal memanfaatkan kelemahan US dolar kerana lebih terkesan pada pendirian dovish Bank of Japan (BOJ) yang berterusan.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Pound Pamer Prestasi Suram 3 Hari Berturut-Turut, GBP/USD Terus Ditekan

Pergerakan harga pada carta pasangan mata wang GBP/USD kekal bergerak di bawah paras 1.36000 berikutan tekanan terhadap ekonomi UK berdepan krisis pandemik yang semakin kritikal.
Pound Sterling catat prestasi lemah 3 hari berturut-turut walaupun Perdana Menteri UK Boris Johnson berikan harapan tentang vaksin. Dikhabarkan sekitar 1.5 juta vaksin telah diagihkan.
Terdapat juga laporan bahawa pusat kesihatan di UK semakin berdepan cabaran sukar dengan tambahan 50% lebih tinggi pesakit di hospital berbanding kemuncak gelombang pertama jangkitan virus pada April tahun lalu.
Sementara perkembangan perjanjian Brexit turut dipantau pelabur selepas UK bersama Kesatuan Eropah (EU) pada penghujung tahun 2020 telah mencapai persetujuan dalam isu utama yang menjadi penhalang rundingan sebelum ini.
Sentimen pasaran yang berisiko dan meyokong pengukuhan US dolar turut menjadi faktor membantutkan kenaikan pada carta harga GBP/USD.
Namun sepanjang minggu ini, penurunan harga dilihat tersekat pada paras 1.35500 yang menjadi paras sokongan minggu buat harga.
 Pergerakan harga di bawah paras halangan Moving Average 50 (MA50) pada rangka masa 1 jam masih memberikan isyarat untuk harga membuat penurunan.
Jika harga gagal melepasi zon rintangan pada 1.36000, penurunan harga dijangkakan sehingga ke paras 1.35000 pada zon RBS (resistance become support).
Penurunan lebih rendah yang diteruskan dilihat akan menuju pula ke zon RBS seterusnya pada 1.34000.
Namun jika harga berjaya melonjak di atas paras MA50 dan juga melepasi zon 1.36000, kenaikan harga bakal diteruskan sehingga ke paras ketinggian 1.37000 yang dicapai di awal minggu.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Melonjak Lagi, Emas Sasar Ke Paras $1,800

Pelabur emas semakin gembira melihat lonjakan harga logam kuning itu pada dagangan Khamis semalam selepas mencapai paras ketinggian yang terbaru.
Meneliti pergerakan harga pada carta XAU/USD yang mengukur nilai emas berbanding US dolar sejak sesi Asia semalam, harga telah pamerkan peningkatan dari paras 1734.00 sebelum perlahan pada rintangan 1745.00.
Sesi New York kemudiannya melihatkan harga melonjak lebih tinggi menyambung kenaikan pada sesi sebelumnya.
Situasi tersebut dilihat didorong oleh penyusutan US dolar berikutan kejatuhan mendadak hasil perbendaharaan Amerika Syarikat (AS) ke paras lebih rendah 6 minggu.
Harga telah melonjak ke zon SBR (support become resistance) tumpuan dengan paras ketinggian hampir menyentuh 1770.00.
Namun, harga kembali bergerak perlahan pada penghujung sesi New York untuk menutup dagangan sedikit rendah semula di bawah paras 1765.00.
 Masih berlegar di sekitar paras tersebut sehingga bersambung ke awal pembukaan sesi Eropah, harga dijangka akan meneruskan kenaikan untuk menuju ke paras tumpuan 1800.00.
Sebelum mencapai paras tersebut, zon rintangan sekitar 1785.00 akan diuji harga terlebih dahulu untuk siri kenaikan lebih tinggi.
Sekiranya harga emas jatuh semula, paras sokongan harga terbaru dilihat pada 1745.00 yang menjadi rintangan pada kenaikan sebelum ini.
Penurunan lebih rendah dilihat akan singgah di zon harga 1720.00 sebelum trend bearish lebih jelas akan mendorong harga susut sehingga zon support 1700.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ini Yang Terjadi Kepada Logam Berharga dalam Sesi Asia Hari Ini!

Harga emas menjunam hari ini, sementara copper meraih keuntungan di dalam sesi ini walaupun masih terdapat kemungkinan masalah gangguan bekalan dari dua lombong utama dunia yang masih diteliti oleh pelabur.
Emas bagi penghantaran April di Comex merosot sebanyak 0.32 peratus kepada $1,2385.15 satu troy ounce. Dalam masa yang sama, sesi dagangan silver futures menyusut sebanyak 0.11 peratus, manakala copper terus dinilai meningkat walaupun kerisauan terhadap masalah pembekuan bekalan masih wujud berikutan mogok buruh di lombong Indonesia dan Chile.
Semalam, harga emas sedikit berubah gara-gara pelabur yang teragak-agak untuk membuat belian disebabkan cuti umum di Amerika Syarikat sempena Hari Presiden.
Disamping itu, pelabur masih menunggu maklumat lanjut terhadap janji-janji oleh Presiden Donald Trump mengenai pembaharuan cukai, pembatalan kawal selia dan perbelanjaan infrastruktur.
 Pasaran juga menunggu maklumat lanjut mengenai jangkaan kenaikan kadar oleh Fed termasuk data perumahan yang bakal menyokong prospek kenaikan kadar selanjutnya.
Ucapan daripada beberapa pegawai Fed juga akan menjadi tumpuan minggu ini termasuklah Presiden Fed Minneapolis, Neel Kashkari, Presiden Fed Philadelphia, Patrick Harker dan Presiden Fed Atlanta, Dennis Lockhart.
Presiden Fed Cleveland, Loretta Mester berkata di Singapura bahawa beliau lebih selesa untuk menyaksikan kenaikan kadar oleh Fed dalam masa terdekat jika ekonomi berada dalam prestasi yang baik.
Pengerusi Fed, Janet Yellen berkata sebelum ini bahawa bank pusat berpotensi untuk menaikkan kadar di dalam ketidakpastian mengenai dasar ekonomi di bawah pentadbiran Trump.
Anda Akan dianggap Ketinggalan Jika Abaikan Berita Penting Dari Komoditi Hitam Ini


Sentimen Pasaran : Para Pelabur Nantikan Tanda-Tanda Yang Lebih Jelas Mengenai Rundingan Perdagangan AS-China!

Matawang US dolar didagangkan susut pada hari Rabu berikutan para pelabur menunggu tanda-tanda yang lebih jelas mengenai rundingan perdagangan AS-China yang masih berlangsung.
Disisi lain matawang yen didagangkan kukuh berbanding US dolar kerana ketidakpastian dalam pasaran. Walaupun begitu, dilaporkan bahawa Amerika Syarikat dan China kini sedang berusaha untuk merapatkan jurang yang ada agar perjanjian fasa pertama dapat dimenterai pada awal bulan ini dan hal ini telah menghadirkan sentimen yang positif dalam pasaran.
Walaubagaimanapun, menurut penganalisis forex, Juan Perez,”apa yang dilihat sejak 2 hari ini ialah kemajuan perjanjian fasa pertama AS-China sedikit mengelirukan dan ini telah beri kesan kepada selera risiko pedagang dan pelabur.
 Faktor lain yang turut mendorong penyusutan US dolar ialah laporan data yang dikeluarkan oleh Jabatan Buruh bahawa produktiviti nonfarm yang mengukur pengeluaran pekerja sejam jatuh sebanyak 0.3% setahun bagi suku ketiga. Kejatuhan ini merupakan kejatuhan terbesar dalam tempoh hampir 4 tahun iaitu sejak suku keempat tahun 2015.
Indeks US dolar yang mengukur dolar greenback berbanding enam matawang utama didagangkan susut sebanyak 0.10% pada paras 97.730 setakat jam 11.45 p.m. Manakala matawang safe haven yen didagangkan kukuh berbanding US dolar dengan US dolar susut berbanding yen kepada paras 109.00.
Matawang Euro didagangkan sedikit kukuh berbanding US dolar kepad paras bacaan 1.1075 berikutan didorong oleh data peningkatan yang sedikit dalam jualan runcit zon eropah dan peningkatan indeks PMI perkhidmatan zon Eropah.
Indeks PMI IHS Markit zon eropah dinilai semula dan mencatat bacaan yang lebih tinggi pada bacaan 52.2 pada bulan Oktober 2019. Mankala jualan runcit zon eropah naik 0.1% pada bulan September 2019 daripada sebulan sebelumnya.


Ulasan Laporan Data Non-Farm Payroll, NFP

Para majikan di AS menambah pekerja dalam jumlah yang tinggi pada bulan kedua dengan data kali ini paling banyak disokong oleh sektor pembuatan dan pembinaan yang menunjukkan pertumbuhan yang terus kukuh di permulaan tahun baru 2017.
Pasaran pekerjaan menunjukkan ekonomi terus menambah pekerjaan lebih dari jangkaan pada Februari walaupun kenaikan gaji kurang dari jangkaan. Data NFP kali ini merekodkan penambahan 235,000 pekerja berbanding 238,000 yang dicatatkan pada bulan pertama yang telah dikaji semula dari 227,000. Data juga lebih dari jangkaan 200,000.
Kadar pengangguran menepati jangkaan pasaran di paras 4.7%.
Data purata gaji (average hourly earnings) naik dari bulan ke bulan sebanyak 0.2% berbanding sebelum ini yang juga merekodkan kenaikan 0.2% yang telah dikaji semula dari 0.1%. Jangkaan bagi data kali ini ialah kenaikan 0.3%.
 Kenaikan dalam data gaji adalah data yang diberi perhatian oleh The Fed bagi mendapatkan lebih isyarat sebelum penetapan kadar pada minggu depan.
Komen-komen dari ahli The Fed minggu lalu telah banyak memberi keyakinan bahawa Fed Fund Rate akan dinaikkan pada mesyuarat Mac kecuali laporan pekerjaan hari ini tidak memberangsangkan atau terlalu lemah. Dalam konteks ini, The Fed seakan pasti akan menaikkan kadarnya berikutan data yang kukuh hari ini. Jika laporan pekerjaan terus meningkat seperti ini, akan ada lagi jangkaan kenaikan pada mesyuarat Jun nanti.
Berikutan data yang cukup kuat oleh ADP pada Rabu, pasaran dilihat telah bergerak ‘priced-in’ kepada pengukuhan laporan pekerjaan dengan jangkaan lebih tinggi dari ramalan data hari ini.
Disebabkan itu, US dolar gagal untuk menguat dengan Usd/Jpy jatuh 40 pip dan ketika ini sedang pulih dari kejatuhan tersebut. Manakala Eur/Usd menguat 50 pip sejurus data ini dikeluarkan.


Pergerakan ‘Sideway’ Kekal Membadai Harga GBP/USD

Laporan data pertumbuhan ekonomi Keluaran Dalam Negara Kasar (KDNK) UK yang diterbitkan negatif pada semalam sama sekali tidak meragui matawang Pound untuk menyerlahkan penguasaan.
Matawang Pound dilihat kembali mengambil peluang untuk menyerlahkan semula penguasaannya pada sesi dagangan Rabu di kala ketidaktentuan matawang USD yang terus diheret untuk didagangkan lemah.
Namun begitu, pelabur kekal berwaspada bagi menantikan isyarat yang lebih jelas mengenai kenyataan bernada hawkish yang dilontarkan oleh Gabenor Bank of England, Andrew Bailey baru-baru ini.

Paras halangan Moving Average 50 (MA50) pada rangka masa 1 jam nampaknya telah menyokong semula lonjakan harga pada carta GBP/USD selepas ia berjaya ditembusi pada awal dagangan Rabu.
Ekoran daripada itu, pergerakan harga telah pun menghasilkan lonjakan melebihi 80 pips untuk kembali menguji paras ketinggian yang dicapai pada permulaan pasaran minggu ini di paras sekitar 1.36700.
 Zon SBR (support become resistance) 1.37000 kekal menjadi zon tumpuan untuk diuji untuk memberi bayangan yang ketara bagi jangkaan pergerakan harga mengukuhkan corak uptrend yang dipaparkan.
Sekiranya harga terus cemerlang mencatat lonjakan melepasi zon SBR itu, harga berkemungkinan mampu mencuba zon SBR 1.38000 dan seterusnya bakal mencipta paras tertinggi terbaharu 4 minggu.
Jika pergerakan harga pada carta GBP/USD kembali menjunam, zon RBS (resistance become support) 1.36000 akan menjadi perhatian sebelum jangkaan menguji paras sokongan minggu ini pada 1.35700.
Penurunan yang lebih ketara akan memperlihatkan harga menguji ke zon RBS yang terendah di paras 1.35000 dan akan diperhatikan oleh pelabur bagi menilai arah pergerakan harga yang sebenar.
Lihat gambar carta pasangan matawang GBP/USD di bawah rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pasaran Menyaksikan Matawang Aussie Bergerak ‘Volatile’ Pada Hari Ini.

Dagangan hari ini lebih banyak impak kepada matawang AUD. Awalnya, indeks pembinaan AIG Australia hari ini turun kepada 42.6 pada April 2019 daripada 45.6 pada bulan sebelumnya. Ia adalah paras terendah dalam tempoh 5 bulan dan diseret oleh penurunan berterusan dalam aktiviti perumahan, pembinaan komersial dan bangunan bangunan pangsapuri.
Tidak lama kemudian, Australia sekali lagi mengeluarkan data ekonomi imbangan dagangan yang agak bercampur-campur bacaannya. Lebihan dagangan Australia mengecil kepada AUD 4.94 bilion pada Mac 2019 daripada kenaikan harga AUD 5.14 bilion pada bulan sebelumnya, tetapi dengan mudah mengatasi ramalan pasaran sebanyak AUD 4.25 bilion lebihan. Sektor eksport jatuh 2% tahun ke tahun kepada AUD 38.34 bilion manakala import jatuh pada 1% lebih rendah kepada AUD 34.39 bilion.
 Kelemahan AUD akhirnya terpadam selepas penetapan dan kenyataan RBA dikeluarkan pada jam 12:30 tengahari ini dengan intonasi yang hawkish. Reserve Bank of Australia mengekalkan kadar faedahnya pada paras 1.50% untuk bulan Mei 2019, memanjangkan lagi tempoh pengekalan kadar faedah di Australia untuk bulan ke-33 berturut-turut. Para pembuat dasar yakin bahawa kadar inflasi 2019 akan mencecah sekitar 2% ekoran kenaikan harga minyak baru-baru ini.
Selain sokongan daripada sentimen pasaran yang kurang stabil, Yen juga menambahkan momentumnya dengan data tinjauan perkilangan yang agak positif di mana tinjauan perkilangan PMI Jepun mencatatkan bacaan yang menaik kepada 50.2 mata pada Mei 2019 daripada 49.2 pada bulan sebelumnya. Ini merupakan kenaikan pertama kalinya dalam tempoh 4 bulan dan merupakan paras tertinggi sejak 3 bulan.


Selepas Data GDP & Pekerjaan UK Diterbitkan, Apa Dah Jadi Pada Carta GBP/JPY?

Pergerakan harga pada carta pasangan mata wang GBP/JPY pada Isnin semalam lebih positif setelah harga dilihat berjaya melonjak keluar dari zon mendatar minggu lalu.
Jika diperhatikan, harga bertahan di atas paras 166.200 sepanjang minggu lalu dengan ketinggian yang dicapai pada Jumaat adalah di paras rintangan 168.00.
Pada pembukaan pasaran awal minggu semalam, harga yang mendatar perlahan di sekitar 167.200 kemudiannya memaparkan kenaikan sehingga berjaya mengatasi rintangan 168.00 tersebut dan mencapai ketinggian terbaru sekitar 169.00 di penghujung sesi New York.
Pergerakan semasa harga masih menunjukkan trend bullish dengan harga kekal berada di atas paras sokongan Moving Average 50 (MA50) pada rangka masa 1 jam di carta GBP/JPY tersebut.
Faktor yang dilihat menyokong kenaikan tersebut adalah terbitan data pertumbuhan ekonomi UK di sesi Eropah semalam dengan bacaan untuk bulan Oktober yang memberangsangkan dan mendorong pengukuhan Pound.
Sementara, Yen pula bergerak lemah ekoran sentimen pasaran dipulihkan dengan perkembangan positif di China dengan laporan sempadan Hong Kong akan dibuka menjelang sambutan tahun baru Cina.
Menyambung dagangan pada hari ini (Selasa), harga mendatar di sesi Asia di paras 169.00 sebelum tumpuan terarah pada terbitan laporan data pekerjaan UK pada jam 3 petang waktu tempatan.
Meneliti laporan, jumlah tuntutan pengangguran di UK pada November melonjak sehingga 30,500 berbanding jangkaan hanya 3,500.
 Indeks purata gaji 3 bulan menepati jangkaan meningkat kepada 6.1% daripada 6.0%, sementara kadar pengangguran juga tepati ramalan meningkat kepada 3.7%.
Bacaan keseluruhan dilihat agak suram, namun reaksi awal memperlihatkan sedikit kenaikan pada nilai Pound, namun tidak menunjukkan pergerakan yang begitu ketara.
Jika kenaikan diteruskan, harga dilihat akan menuju ke sasaran zon 172.00 untuk catatkan paras ketinggian terbaru 6 minggu.
Kali terakhir paras tersebut disentuh adalah pada penghujung Oktober lalu ketika mencatatkan paras tertinggi lebih 6 tahun, iaitu sejak Januari 2016.
Namu, jika harga melantun turun lebih rendah semula, paras 168.00 dilihat akan diuji untuk harga memberi reaksi dan menunjukkan isyarat bagi pergerakan selanjutnya.
Penurunan lebih rendah yang diteruskan bakal kembali semula menuju paras sokongan minggu lalu iaitu pada 166.200 selepas menunjukkan perubahan trend bearish.
Lihat gambar carta harga pasangan GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Pamer Pergerakan Mendatar, Paras $1.2300 Masih Jadi Halangan

Pound Sterling didagangkan positif pada pembukaan sesi pasaran Eropah semalam dengan tumpuan terarah pada terbitan data pertumbuhan ekonomi UK untuk bulan Oktober.
Bacaan angka menunjukkan peningkatan kepada 0.5% pada Oktober, setelah menyusuli penguncupan 0.6% pada September lalu ketika kadar pengeluaran yang lemah dalam suasana pengebumian Ratu Elizabeth.
Pengeluaran pembinaan di UK meningkat 7.4% untuk bacaan tahunan di bulan Oktober, menunjukkan lonjakan terbesar sejak Januari (5.7% pada September).
Namun, Pound gagal mengekalkan pengukuhan pada sesi New York apabila US dolar kembali didagangkan sedikit kukuh semula berbeza berbanding pergerakan lemah yang dipaparkannya pada sesi Eropah.

Justeru, carta harga pasangan mata wang GBP/USD pada Isnin semalam menyaksikan kenaikan harga dari paras berhampiran 1.22000 mencapai ketinggian 1.23000 sebelum berundur semula.
Paras 1.23000 kekal menjadi rintangan buat pergerakan semasa harga dan menyambung dagangan pada pembukaan sesi Asia pagi ini (Selasa), harga dilihat meniti di atas paras sokongan Moving Average 50 (MA50) pada rangka masa 1 jam carta GBP/USD.
 Pergerakan harga masih dijangka tidak menentu hari ini ketika pelabur berwaspada menantikan keputusan mesyuarat FOMC dan juga Bank of England (BOE) pada Khamis. Kedua-duanya dijangka menaikkan kadar faedah sebanyak 50 mata asas.
Sekiranya kenaikan harga diteruskan menembusi rintangan pada 1.23000, harga berkemungkinan akan catatkan paras ketinggian terbaru 6 bulan.
Sasaran untuk kenaikan lebih tinggi adalah untuk harga menuju ke sekitar 1.24000.
Namun, sebaliknya jika harga gagal lepasi rintangan 1.23000 dan melantun turun semula di bawah paras sokongan MA50, harga dijangka menguji zon 1.22000 terlebih dahulu sebelum melanjutkan penurunan lebih rendah.
Seterusnya, paras sokongan harga pada 1.21000 pula akan menjadi sasaran bakal diuji setelah menunjukkan isyarat pergerakan trend bearish.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Potensi Bullish Buat GBP/USD Jika BOE Pun Nak Naikkan Kadar 50 Mata Asas

Berikutan prestasi buruk yang dipamerkan oleh mata wang US dolar sejak dagangan awal minggu telah membuka ruang kepada mata wang utama yang lain termasuk Pound untuk meneruskan pengukuhan sehingga semalam.
Indeks dolar yang menyusut lebih rendah ke paras 107.00 pada sesi dagangan Eropah semalam telah membuatkan US dolar kekal meneruskan penyusutan yang lebih rendah selain pergerakan saham AS yang positif menambah tekanan terhadap US dolar.
Mata wang Pound pamerkan pergerakan yang positif semalam menerima tempias pengukuhan Euro selepas laporan bank pusat Eropah untuk meningkatkan kadar faedah lebih tinggi berbanding jangkaan sebelum ini.
 Namun, sedikit menghadkan pengukuhan Pound apabila penerbitan  laporan data pekerjaan UK menunjukkan bacaan keseluruhan yang agak suram. Selepas ini, tumpuan pelabur akan tertumpu pula untuk tebitan data inflasi tahunan UK pada sesi Eropah sebentar lagi.
Terdapat laporan juga bahawa Gabenor Bank of England (BOE) Andrew Baily menyokong untuk kenaikan 50 mata asas pada mesyuarat terbaru disebabkan oleh risiko inflasi yang dilihat kini berada pada 9.1%. Ini menjadi faktor tambahan untuk menyokong pengukuhan Pound menjelang mesyuarat polisi di awal Ogos nanti.

Memerhatikan pada carta harga pasangan mata wang GBP/USD, harga berjaya meneruskan peningkatan semalam walaupun kadar kenaikan berbanding awal minggu sedikit berkurang dengan kenaikan harian semalam dicatatkan sekitar 120 pips.
Selepas mencatatkan paras ketinggian terbaru hampir menyentuh paras 1.20500, harga dilihat menyusut semula pada penghujung sesi New York untuk berlegar perlahan di zon 1.2000 sehingga dagangan yang bersambung ke sesi Asia pagi Rabu ini.
 Penganalisis menilai pergerakan harga masih lagi bergerak pada trend bullish dengan harga kekal bergerak diatas paras sokongan Moving Average 50 (MA50) pada rangka masa 1 jam di carta GBP/USD selepas harga tembusi paras tersebut di penghujung minggu lalu.
Sekiranya harga berjaya mengekalkan pergerakan di atas paras 1.20000, berkemungkinan kenaikan lebih tinggi akan dijangkakan untuk mengatasi paras ketinggian dicapai semalam untuk catatkan paras tertinggi mingguan terbaru.
Kenaikan yang lebih tinggi dijangka bakal menguji rintangan pada 1.21000 sebelum harga seterusnya mensasarkan pada zon 1.22000 untuk mencatatkan paras ketinggian terbaru dalam tempoh dagangan 3 minggu pada pergerakan trend bullish yang dikekalkan.
Sebaliknya jika harga gagal untuk mengekalkan momentum positif tersebut, pelabur perlu bersedia untuk menyaksikan penurunan lebih rendah harga semula sekiranya harga mula bergerak susut di bawah paras sokongan MA50 dan dilihat bakal menguji paras 1.19400.
Harga yang meneruskan penurunan lebih lanjut akan menguji pula paras tumpuan sekitar 1.18800 sebelum sasaran untuk kembali meuju ke zon support 1.18000 semula.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Perkara Yang Diperhatikan Pelabur Menjelang Mesyuarat ECB

Mesyuarat polisi Bank Pusat Eropah (ECB) pada hari ini akan menjadi tumpuan utama pasaran yang menjangkakan kadar faedah kekal pada tahap semasa dan program pembelian bon tidak berubah.
Antara agenda utama yang akan disentuh oleh bank pusat pada hari ini adalah mengenai sasaran baru inflasinya dan bagaimana ia akan mempengaruhi dasar monetari pada masa akan datang.
Pada awal bulan ini, ECB telah mengumumkan perubahan dalam sasaran inflasinya kepada 2%, dan membenarkannya untuk meningkat lebih tinggi daripada sasaran.
Ini bertujuan untuk meyakinkan para pelabur bahawa dasar tidak akan diperketatkan sebelum waktunya dan meningkat harapan mereka untuk pertumbuhan inflasi pada masa depan, yang telah ketinggalan di bawah sasaran ECB selama hampir satu dekad.
 Bagaimanapun, bank pusat dijangka akan terus dovish dalam pendekatan dasar semasanya disebabkan ketidakpastian yang masih ada, walaupun beberapa data ekonomi zon Eropah telah menunjukkan peningkatan.
Wabak coronavirus terus menjadi ancaman Eropah dan telah mendorong beberapa negara untuk mengetatkan lagi sekatan perjalanan dan kesan bencana lain, seperti banjir besar di Jerman.
Susulan itu, para penganalisis tidak mengharapkan petunjuk mengenai pengurangan program pembelian bon kecemasan (PEPP) oleh bank pusat.
Pada permulaan sesi Eropah, matawang euro diniagakan stabil di sekitar harga 1.17900 berbanding US dolar.


Analisis Teknikal GBP/NZD – Timeframe H1 – 7/9/2018

Tumpuan pasaran masih lagi terhadap perkembangan dalam rundingan Brexit. Pada masa sekarang, pasaran melihat matawang GBP mengukuh ekoran perkembangan Brexit yang positif dimana laporan Bloomberg menyatakan UK dan Jerman bersedia mengabaikan tuntutan penting bagi memudahkan perjanjian peralihan UK tersebut. Hal ini telah memberi impak yang positif dimana pada sesi pasaran London Rabu lalu, nilai matawang GBP dan EURO melonjak tinggi setelah keyakinan para pelabur mula meningkat.
Matawang NZD masih dilihat lemah berikutan faktor perang dagang antara AS-China menyebabkan aliran pasaran ke arah yang lebih selamat melemahkan lagi nilai matawang NZD. Seperti sedia maklum, NZD antara matawang yang tinggi pulangan akan mendapat permintaan jika sentimen dalam pasaran dilihat selamat. Namun, buat masa sekarang aktiviti perang dagang serta isu-isu besar antara ekonomi besar dunia yang sedang berlaku membuatkan pasaran dalam keadaan berisiko (risk-off) sekaligus melemahkan matawang Kiwi itu. RBNZ juga sebelum ini turut menjangka pertumbuhan ekonomi di New Zealand lebih perlahan.
 Dari segi teknikal, pergerakan harga bagi pasangan matawang GBP/NZD semalam dilihat agak mendatar dan bergerak di antara julat harga 1.96446-1.95330. Pada Rabu lalu, pengukuhan nilai GBP telah melihatkan harga melonjak dari paras 1.95300 sehingga ke paras ketinggian 1.97500 sebelum harga kembali membuat penurunan ke paras zon harga 1.95600.
Pada sesi pasaran Asia hari ini, harga masih bergerak perlahan dan belum berjaya menembusi (breakout) paras resistance 1.97000. Jika harga terus membuat kenaikan dan menembusi (breakout) paras resistance tersebut, tumpuan adalah pada major resistance di 1.98000 iaitu paras yang pernah dicapai pada Disember 2017 yang lalu.
Sebaliknya, jika harga kembali melemah dan membuat penurunan, jangkaan harga akan kembali menguji paras support 1.94500 dan jika paras tersebut berjaya ditembusi (breakout), harga dijangka akan menuju ke paras support 1.93300. Ikuti perkembangan rundingan Brexit dan sentimen pasaran semasa bagi memantau pergerakan harga bagi pasangan matawang GBP/NZD ini.
Paras support: 1.95467, 1.94841, 1.94351.
Paras resistance: 1.96583, 1.97073, 1.97699.


USD Terus Kecundang, Ini Tumpuan Pelabur Seterusnya!

US dolar tergelincir lebih jauh pada awal dagangan Khamis dengan diniagakan pada paras terlemah 8 bulan berbanding kebanyakan mata wang utama.
Pasaran kini lebih berhati-hati menjelang mesyuarat bank pusat pada minggu depan, termasuk Federal Reserve (Fed) dan Bank Pusat Eropah (ECB).
Namun, sebelum itu pelabur akan diperlihatkan terlebih dahulu dengan terbitan data keluaran dalam negara kasar (KDNK) Amerika Syarikat untuk suku keempat pada sesi New York hari ini, dan data perbelanjaan pengguna peribadi (PCE) pada Jumaat.
Dolar Aussie terus menakluki pasaran dengan mengukuh pada paras tertinggi 5 bulan berbanding US dolar, masih disokong oleh bacaan inflasi yang lebih kukuh daripada dijangkakan pada suku keempat.
Dolar kiwi pula mendatar memandangkan pasaran masih lagi menilai perubahan yang akan dilakukan oleh Perdana Menteri New Zealand baharu Chris Hipkins selepas menggantikan Jacinda Ardern.
 Meneliti pergerakan mata wang Eropah, euro diperdagangkan lebih kukuh di puncak tertinggi 9 bulan berbanding US dolar di tengah-tengah jangkaan bahawa ECB akan menaikkan kadar sebanyak 50 mata asas pada mesyuarat akan datang.
Berbeza dengan ECB, Fed pula dijangka akan meningkatkan kadar faedah sebanyak 25 mata asas, turun daripada kenaikan 50 mata asas pada bulan Disember.
Sementara itu, mata wang pound juga diniagakan lebih tinggi selepas melalui sesi dagangan yang bergelora ekoran data menunjukkan harga pengeluar UK secara tidak dijangka menurun pada bulan lepas.
Ini secara tidak langsung menandakan bahawa tekanan inflasi di negara itu semakin berkurangan menjelang mesyuarat Bank of England (BOE) minggu depan.
Dalam pada itu, sesi New York terdahulu pelabur telah menyaksikan Bank of Canada (BOC) meningkatkan kadar sebanyak 25 mata asas kepada 4.50% dan memberi petunjuk untuk menghentikan sementara (pause) untuk mengukur kesan dasarnya.


Pergerakan Pasaran Perlahan Menjelang Mesyuarat Polisi Beberapa Bank Pusat Utama Minggu Ini

Tidak banyak perubahan dilihat pada pergerakan harga bagi dagangan matawang dolar Amerika Syarikat pada Isnin, berlegar di sekitar paras tertinggi dua minggu dagangan berikutan pelabur kembali mempertimbangkan keputusan pelonggaran kadar oleh Federal Reserve (Fed) untuk mesyuarat polisi pada minggu ini.
Matawang utama yang lain dalam pasaran turut diniagakan perlahan disebabkan pelabur yang berwaspada untuk posisi dagangan mereka menjelang mesyuarat beberapa bank pusat utama selain Fed sepanjang minggu ini.
Tidak mengejutkan jika pergerakan volatile harga berlaku sebelum mesyuarat FOMC berlangsung namun jangkaan majoriti pemain pasaran akan memilih pendekatan tunggu-dan-lihat untuk berdepan risiko dalam pasaran minggu ini.
Mengikut indikator FedWatch oleh CME Group, peratusan jangkaan pemotongan kadar faedah oleh Fed pada mesyuarat 18-19 Jun telah menurun kepada 20.8%. Namun polisi pelonggaran pada mesyuarat Julai masih lagi dijangka tinggi dengan peratusan naik kepada 67.9% untuk penurunan 25 mata asas bagi kadar faedah.
Jangkaan penurunan kadar faedah dikuatkan lagi dengan pertumbuhan pekerjaan yang perlahan untuk bulan Mei, komen bernada dovish oleh ahli FOMC dan juga data inflasi yang lemah pada minggu sebelum ini.
 Pound Sterling pula dilihat didagangkan di sekitar paras terendah untuk tahun ini didorong oleh kebimbangan terhadap Boris Johnson sebagai calon utama yang bakal menggantikan jawatan Perdana Menteri Britain yang dilepaskan oleh Theresa May sebelum ini. Kebimbangan terarah terhadap arah tujuan Britain yang bakal berdepan situasi pengunduran dari Kesatuan Eropah (EU) tanpa sebarang perjanjian.
Pelabur turut akan memberi tumpuan pada mesyuarat polisi Bank of England (BOE) pada Khamis ini dengan jangkaan kadar faedah masih lagi akan dikekalkan. Dan sebelum itu juga, Bank of Japan (BOJ) akan mengumumkan keputusan kadar faedah dalam mesyuarat polisi mereka.
Dagangan Jepun dan Euro juga dilihat masih lagi mendatar sementara kegelisahan para pelabur menantikan keputusan mesyuarat FOMC dan juga penetapan kadar faedah oleh BOJ.
Sementara itu, matawang komoditi dolar Australia juga berada di sekitar paras terendah sejak situasi ‘flash crash’ pada awal Januari lalu berikutan jangkaan yang semakin kuat berkaitan sekali lagi pemotongan kadar faedah oleh bank pusat Australia dan juga terhimpit oleh pertumbuhan yang perlahan pada ekonomi China yang merupakan pasaran eksport terbesar Australia.
Sentimen pasaran masih lagi dilihat berisiko dengan isu perang dagang AS-China yang masih tidak berpenghujung dan dihangatkan lagi dengan ketegangan geopolitik terbaru dalam isu serangan kapal tangki minyak di Selat Hormuz.


Keyakinan Pasaran Semakin Pulih, Data GDP Jadi Pemangkin!

Ekonomi Amerika Syarikat (A.S) dilaporkan berkembang dengan lebih cepat daripada jangkaan dengan keluaran dalam negara kasar (KDNK/GDP) bertumbuh di atas bacaan yang dikecapi sebelum pandemik. Hal ini adalah kerana didorong oleh pakej rangsangan fiskal yang berjumlah besar dan vaksinasi Covid-19 yang lebih meluas.
GDP bagi suku kedua bertumbuh sebanyak 6.6% pada kadar tahun seperti yang dilaporkan oleh Jabatan Perdagangan pada hari Khamis. Bacaan ini adalah hasil disemak semula daripada angkah 6.5% yang dilaporkan sebelum ini. Walaubagaimanapun,bacaan terkini ini masih dibawah jangkaan yang mensasarkan pertumbuhan 6.7%.
Ekonomi bertumbuh pada kadar 6.3% pada suku pertama, dan telah mampu mengatasi kerugian akibat kemelesetan ekonomi.
Penilaian semula bacaan GDP suku kedua mencerminkan kadar perbelanjaan pengguna yang jauh lebih kuat daripada yang diperkirakan pada awalnya. Dalam masa yang sama, the Fed telah mengekalkan dasar monetari yang longgar, mengekalkan kadar faedah pada tahap yang rendah dan meningkatkan harga pasaran saham.
 Perbelanjaan pengguna, yang menyumbang lebih dari dua pertiga ekonomi A.S., juga didorong oleh peningkatan vaksinasi yang mendorong permintaan untuk perkhidmatan seperti perjalanan udara, penginapan hotel, dan hiburan.
Walaubagaimanapun terdapat kekhuatiran bahawa pertumbuhan ekonomi suku ketiga boleh dikekang jika jangkian varian delta Covid-19 semakin berleluasa.
Dengan itu, Bank of America Securities telah mengurangkan anggaran pertumbuhan KDNK untuk suku ketiga kepada kadar 4.5% daripada kadar 7.0%. Ahli ekonomi di Goldman Sachs (NYSE: GS) pada minggu lalu mengurangkan anggaran pertumbuhan mereka untuk suku ketiga kepada kadar 5.5% daripada kadar 9%.
Secara keseluruhan, ahli ekonomi menjangkakan pertumbuhan sekitar 7% tahun ini, yang merupakan prestasi terkuat sejak tahun 1984.


Analisis Teknikal AUD/USD – Timeframe H4 – 20/3/2018

Setakat hari ini, AUD/USD masih tiada lagi sebarang petunjuk untuk ia mulai bullish dan dengan momentum yang masih kuat ke arah bearish ketika ini dijangkakan selagi tidak breakout 0.7750, AUD/USD akan terus bearish.
 Jika diperhatikan, AUD/USD berjaya membentuk new LL di wave daily seperti jangkaan analisis lalu dan jika ia membuat kenaikan kemungkinan ia akan retrace ke sekitar harga 0.7750 atau lebih tinggi ke 0.7780 sebelum ia meneruskan lagi penurunan.
Harga AUD/USD yang kini berada di sekitar big round number 0.7700 dijangkakan jika breakout, ia akan bearish dan mencapai ke target seterusnya iaitu 0.7764 atau lebih rendah ke 0.7630 pada minggu ini.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI